OzodDayjest: Манфаатлар тўқнашуви – вазир ўринбосарига алоқадор ширкат 10 млрд сўмлик тендерда ғолиб бўлди\n25 октябр 2021, Тошкент вақти: 08:49\nУзум кўчати (иллюстратив сурат)\nИИВ тизимидаги зўравонлик ҳолатларини парламент муҳокамасига қўйиш талаб этилди. Қишлоқ хўжалиги вазирининг ўғли тендерда ғолиб бўлгани эътирозлар уйғотмоқда. Қиз фарзанд кўргани сабаб таҳқирланган аёл ўз жонига қасд қилди. Жорий ҳафта ўзбек матбуоти шу каби воқеалар ҳақида хабар берди.\n“Оғзи-бурни қон фуқаро” – ички ишлар ходимлари ўзини кўча одамларидек тутяпти\nҲуқуқни муҳофаза қилувчи идоралар ходимларининг арзимаган баҳонаю сабаблар билан фуқаронинг оғзини қонга ботираётган, айрим ҳолатларда ўлимига олиб келган калтаклашларига кўп гувоҳ бўлмоқдамиз, деди Халқ демократик партия раиси ўринбосари Мақсуда Ворисова (“Маҳалла” газетаси, 18 сентябрь).\nҚайд этилишича, Ички ишлар вазирлиги “ҳолатни текширяпмиз” қабилидаги баёнотлар билан чекланяпти, холос, аммо вазирлик қатъий чоралар кўраётганига жамоатчиликни ишонтира олгани йўқ. Ваҳоланки, дунёнинг ривожланган мамлакатларида фуқаро полиция томонидан калтакланса, ички ишлар вазири ёки мансабдор шахс шу заҳоти истеъфо беради.\nПрезидентликка номзод М. Ворисовага кўра, ички ишлар тизими жиддий ислоҳотларга муҳтож.\n“ИИВнинг фуқароларга оид муносабатини кескин танқидий таҳлил қилиш керак. Керак бўлса, масалани Олий Мажлис Қонунчилик палатасига олиб чиқиб, вазирлик раҳбариятидан ҳисоб, изоҳ сўраш, вазирликнинг ҳудудий бошқармалари раҳбарияти фаолиятига профессионал хулоса берилиши мақсадга мувофиқ бўлади. Акс ҳолда, қуйи бўғиндаги ички ишлар идораларнинг тазйиқ ва айрим зўравонликлари тўхтамаяпти. Баъзида улар ўзларини кўча одамларидек тутишяпти. Шундай экан, ИИВнинг фаолиятига тизимли ва жиддий баҳо бериш вақти келди”, - деган ХДП вакили.\nТаъкидланишича, бундан кейин давлат хизматчисининг фуқарони таҳқирлашига йўл қўйиб, тоқат қилиб бўлмайди.\nВазир ўринбосари кўп миллиардлик шартномани ўғлининг компаниясига илинди\nЎзбекистон қишлоқ хўжалиги вазирлиги ҳузуридаги Қишлоқ хўжалигида миллий билим ва инновациялар маркази in vitro усулида етиштирилган 1 млн туп узум кўчатини сотиб олиш бўйича тендер ўтказди (www.gazeta.uz, 21 сентябрь).\n9,95 млрд сўмлик тендерда қишлоқ хўжалиги вазири ўринбосари, Қишлоқ хўжалигида миллий билим ва инновациялар маркази (буюртмачи) раҳбари Алишер Тўраевнинг ўғлига тегишли “De Nova Agro” компанияcи ғолиб бўлди. 30 август куни Қишлоқ хўжалигида миллий билим ва инновациялар маркази мазкур ширкат билан 9,95 млрд сўмга узум кўчатларини етказиб бериш тўғрисидаги шартномани имзолаган.\nҚайд этилишича, ушбу тендерда манфаатлар тўқнашуви эҳтимоли бор. “De Nova Agro” ширкатига 2006 йилда профессор, биология фанлари доктори Алишер Тўраев томонидан асос солинган. Айни пайтда у Қишлоқ хўжалиги вазирлиги ҳузуридаги марказ бош директори ҳамда қишлоқ хўжалиги вазирининг ўринбосари ҳисобланади.\n“De Nova Agro”нинг ягона таъсисчиси (100%) Алишер Тўраевнинг ўғли Бекжон Тўраевдир. Вазир ўринбосарининг ўзи ҳозирда “O`simliklar texnologiyasi” компаниясининг 50 фоиз улушига эгалик қилади.\nСамарқандда қиз фарзанд кўргани сабаб таҳқирланган аёл ва унинг 16 ёшли қизи ўз жонига қасд қилди\nСамарқанд вилояти Каттақўрғон туманида кетма-кет қиз фарзанд кўргани сабаб қайнонаси ва эри томонидан таҳқирланиб келган аёл ўз жонига қасд қилди (www.daryo.uz, 22 cентябрь).\nМаълум бўлишича, қайнона ва унинг ўғли оиладаги арзимас сабабларни баҳона қилиб, аёлни йиллар давомида таҳқирлаб келган. 2020 йилнинг ноябрида эса эр аёлини дўкондан қайнонаси номига қарз олганликда айблаб калтаклаган. Эр жароҳат олган хотинини уйида даволанишга кўндириб, жазодан қутулиб қолган.\nДекабрь ойидаги жанжалларнинг бирида қайнона келинини уриб, унинг юзига қайноқ сув сепиб юборган. Оиланинг 16 ёшли тўнғич қизи бувиси ва дадаси томонидан онасига мунтазам тазйиқ ўтказилишига чидай олмай ўзини осиб қўйган. Зўравонликлардан тўйган аёл ҳам қизининг ёнида ўз жонига қасд қилган.\nЖиноят ишлари бўйича Каттақўрғон туман судида бўлиб ўтган очиқ суд мажлисида қайнона ва ўғил айбдор деб топилган. Судланувчи эркак Жиноят кодексининг 103-моддага (ўзини ўзи ўлдириш даражасига етказиш) биноан 7 йилга озодликдан маҳрум қилинган. Қайнонага эса 4 йилга озодликдан чеклаш жазоси белгиланган.


TIB.UZ / Радикулит ва унинг турлари - TIB.UZ\nTIB.UZ Кун мавзуси Радикулит ва унинг турлари\nРадикулит кўп учрайдиган нерв тизими хасталикларидан бири ҳисобланади, бунда орқа миянинг нерв илдизлари ва улардан кетадиган нерв толалари зарарланади. Шифокорларнинг таъкидлашича, бу касаллик кўпинча умуртқа поғонаси дарди – остеохондроз оқибатида келиб чиқади. Шунингдек, радикулит жароҳатлар, совқотиш, организмнинг ичдан заҳарланиши, юқумли касалликлар асорати сифатида ҳам ривожланиши мумкин.\nУмуртқа поғонаси ҳақида\nРадикулит ҳақида маълумот беришдан аввал умуртқа поғонаси физиологияси хусусида сўз юритсак.\nУмуртқа поғонасини узунасига кесиб қаралса, поғоналар ҳосил қилган суякдан иборат умуртқа канали кўзга ташланади. Умуртқа каналида орқа мия мавжуд, шу орқа миядан ўттиз бир жуфт нерв илдизчалари чиқади. Нерв илдизчалари умуртқа каналидан ингичка суяк тешиги орқали чиқади, унинг диаметри илдизча диаметридан салгина катта холос. Ҳар битта нерв ва илдизча бир-биридан ажралиб турадиган нерв толаларидан иборат. Бир хилларининг толалари сезгир, иккинчи хиллари атрофдаги тўқималарнинг озиқланиши ва қон айланишини, учинчилари эса мушаклар қисқаришини бошқариб туради. Сезгир толаларнинг зарарланишида игна санчилгандек оғриқ кузатилади, моддалар алмашинуви ва қон айланишини бошқарадиган нерв толалари зарарланганда соч ўсиши ва тер ажралиши издан чиқади, тирноқлар тез синадиган ва мўрт бўлиб қолади. Учинчи хилдаги нерв толалари зарарланганда эса мушаклар атрофияси (озиб, кичрайиши) ва спазмлар рўй беради.\nУмуртқа поғонаси зарарланишидан ташқари баъзан гиподинамия (камҳаракатлилик) ва асабий зўриқишлар ҳам радикулит хавфини келтириб чиқаради. Бу касалликнинг биринчи аломати – оғриқ, яъни зарарланган нерв илдизчалари ва нерв толалари бўйлаб оғриқ туриши, сезувчанликнинг йўқолиши рўй беради. Радикулит одатда бирданига пайдо бўлиб, кўп ҳолларда сурункали тусга ўтади ва кейин тез-тез қўзғаб туради.\nНерв толалари ва илдизчаларининг қайси қисми зарарланганига қараб радикулит турларга бўлинади.\nБел-думғаза радикулити анча кенг тарқалган бўлиб, бунда бел ва думғаза соҳасида ҳамда қуймич нерви бўйлаб ҳар хил оғриқ пайдо бўлади. Оғриқ қимирлаганда кучаяди, шунинг учун ҳам бемор бирданига қимирлолмайди, юрганда эса танасини олдинга ёки ён томонга эгиб олади, натижада умуртқа поғонасининг қийшайиши, орқа мушакларнинг таранглашиши рўй беради. Баъзан бемор оғриқни камайтириш учун ўринда оёқларини букиб, қорнига тортиб ётади. Агар фақат бел нерви илдизчалари зарарланса, оғриқ сон юзасида бўлади. Қуймич нерви чиқадиган думғаза бўлими илдизчалари зарарланиши билан кечадиган бел-думғаза радикулити кўпинча «ишиас» деб ҳам юритилади. Ишиасда оғриқ қуймич нерви бўйлаб (думба, соннинг орқа юзаси, болдир, оёқ панжасига) тарқалади. Оёқ совқотади, увишади, чумоли ўрмалагандек сезги пайдо бўлади. Бора-бора касал оёқнинг мушаклари тонуси сусаяди, «сўлиб» қолганга ўхшайди. Бу атрофияга учрашдир. Қуймич нервининг тортилиши (одам энгашганда, оёқ кўтарилганда) оғриқнинг зўрайишига олиб келади.\nБўйин-елка радикулитида оғриқ энса, елка ва куракка тарқалади. Бошни қимирлатганда, атрофга қийшайтирилганда ва қўл қимирлатилса, баъзида эса йўталганда оғриқ кучаяди. Радикулитнинг бу оғир турида қўл увишади, ловуллаб ачишади, санчади, кейинчалик сезувчанлиги ўзгариб атрофияга учрайди, бунда мушаклар кучсизланиб қолади.\nКўкрак радикулити жуда кам учрайди. Бунда оғриқ асосан қовурғалар оралиғида бўлади ва бемор қимирлаганида, айниқса, чуқур нафас олганида кучаяди. Радикулитнинг бу турига асло бепарво бўлиш керак эмас, чунки касаллик зўрайиб, ўткир тусга ўтиши ва бошқа жиддий асоратларга сабаб бўлиши мумкин.\nРадикулит касаллигининг кечиши турлича бўлади. Айрим ҳолларда у уч-тўрт кун ичида ўз-ўзидан ўтиб кетади. Бу ўткир ҳолат дейилиб, кейинчалик қайта қўзғаши ҳам мумкин. Кўп ҳолларда эса радикулит узоқроқ давом этади. Бу вақтда эътиборсизлик қилинса, оёқ фалажланади, бора-бора киши ногирон бўлиб қолиши мумкин. Умуман, радикулит билан оғриган беморни невропатолог шифокор даволайди, аввало, касалликни келтириб чиқарган сабабларни аниқлаш лозим. Шундан сўнг оғриқни камайтирувчи дорилар берилади, шунинг баробарида физиотерапевтик муолажалар, даво гимнастикаси, умуртқа оралиғини кенгайтириш (умуртқалараро диск фаолиятини тиклаш), санаторийларда даволаниш тавсия этилади.\nЎзбилармонлик билан белга иссиқ қилиш, оғриқ қолдирувчи дорилар ичиш фақат вақтинча наф бериши мумкин. Агар бемор қунт билан даволанса, бутунлай тузалиб кетади. Сурункали радикулит ва унинг вақти-вақти билан зўрайишининг олдини олишда даво гимнастикаси, физкультура ва эгилувчанлик машқлари билан шуғулланиш муҳим аҳамиятга эга.


НЬЮ ЙОРКДА НАВРЎЗ ТАНТАНАЛАРИ БЎЛИБ ЎТДИ - Uzbegim | Uzbegim\nНаврўз тантанаси давомида “Она юрт жилолари” кўрик танлови ғолиблари аниқланиб уларга қимматбаҳо совғлар ва фахрий ёрлиқлар тақдим этилди. Кечани олиб бориш Шахриёр Амонов ҳамда Шахноза Рашидовалар зиммасига юклатилди. Наврўз байрамига бағишланган мазкур тадбир, кечага ташриф буюрган меҳмонларга кўтаринки руҳ бағишлади. Байрам дастурхони, созандаю хонандаларнинг чиқишлари, шоу дастурлар, миллийча рақс ва бадиий чиқишлар меҳмонларга энг позитив туйғуларни бахш этди. Суратлар билан Uzbek TV NYнинг facebook саҳифасида танишасиз тез кунларда байрам дастурининг тўлиқ шаклидаги видеоси ҳам намойиш этилади.


АҚШда биринчи марта 11 сентябрь терактларини содир этганлар билан боғлиқ видео эълон қилинди – Bugun.uz\nЖаҳон - 8:34 · 02.05.2022\nАҚШда биринчи марта 11 сентябрь терактларини содир этганлар билан боғлиқ видео эълон қилинди\nАмериканинг «CBS News» телеканали илк бор 2001 йил 11 сентябрда Нью-Йоркдаги эгизак миноралар ва Вашингтондаги Пентагон биносига ҳужум уюштирган террорчилар акс этган видеони эълон қилди.\nВидеолавҳа Британия суди қарори ортидан 11 сентябрь хуружлари қурбонлари оилаларига тақдим этилган. 20 соатдан ортиқ видео ва аудио ёзувлардан ташқари, жамоатчиликка 14 000 саҳифадан ортиқ ҳужжатларни кўриш имконияти ҳам берилган.\nКелтирилишича, видео ҳужумлардан икки ҳафта ўтиб, Саудия Арабистони фуқароси Умар ал-Баюмийдан Англияда тортиб олинган. Кадрларда 2000 йил февраль ойида Сан-Диегодаги квартирада бўлган Наваф Ал-Ҳазми ва Холид Ал-Мидҳор кўрсатилган. Айнан мана шу одамлар кейинчалик Нью-Йорк, Пентагон ва Пенсилванияга уюштирилган ва оқибатда 3000 га яқин америкалик ҳалок бўлган ҳужумларни содир этган.\nАл-Баюмий ҳужумларни ташкиллаштиришда ёрдам берганликда гумон қилинган, бироқ кейинроқ қўйиб юборилган. «CBS News» Саудия Арабистони элчихонаси орқали у билан боғланишга уриниб кўрган, бироқ «Саудия Арабистонининг 11 сентябрь терактларига алоқадорлиги ҳақидаги ҳар қандай даъво мутлақо ёлғон» деган жавобни олган, холос.\nШунингдек, телеканал Федерал қидирув бюросига янги далиллар олингани муносабати билан Ал-Баюмийга қарши терговни қайта бошлаш имконияти юзасидан сўров юборган. Бюро эса изоҳ беришдан бош тортган.\nАввалроқ АҚШ Федерал қидирув бюроси ўзининг веб-сайтида президент Жо Байденнинг 2001 йил 11 сентябрь теракти ҳақидаги фармони бўйича махфийликдан чиқарилган ҳужжатларнинг биринчисини эълон қилганди. Шунингдек, АҚШда содир бўлган 11 сентябрь терактида омон қолган аёл ўша куни нима бўлганини айтиб берганди. Мазкур терактга оид илгари нашр этилмаган суратлар эълон қилинган. Ҳамда теракт қурбонларининг товон пули миқдори маълум қилинган.


Россия қочқинларни Тошкентга қайтариши мумкин\nСтрасбургда жойлашган Инсон ҳуқуқлари бўйича Европа суди ҳозирга қадар бир неча ўзбекистонлик қочқиннинг Россиядан экстрадиция қилинишини тўхтатишга муваффақ бўлди.\nИнсон ҳуқуқлари бўйича Европа суди диний экстремизмда айбланаëтган наманганлик Наби Султоновни Ўзбекистонга экстрадиция қилмаслик ҳақдаги ўз қарорини Россия Бош прокуратурасига юборди.\nМосквадаги “Фуқаровий кўмак” ташкилотининг марказий осиёлик сиёсий қочқинлар ишлари бўйича дастури раҳбари Елена Рябининанинг Озодликка билдиришича, Наби Султоновнинг Ўзбекистонга экстрадицияси тўхтатилиши 20 март куни маълум бўлган.\n- 20 март куни Европа суди Россия Бош прокуратурасига Ўзбекистон фуқароси бўлган Наби Султоновнинг экстрадицияси хусусида эътироз билдириб, унинг экстрадициясини тўхтатиш борасида қарор чиқарди, дейди Елена Рябинина.\n“Фуқаровий кўмак” ташкилотининг маълум қилишича, 29 ёшли Наби Султонов 2008 йил март ойида Россияга пул ишлаш мақсадида келади ва 17 июн куни Россиянинг Перм шаҳрида ҳибсга олинади.\nНаманган шаҳар судининг 2008 йил 5 июнда сиртдан чиқарган ҳукмига кўра, Наби Султонов Ўзбекистон конституциявий тузумига тажовуз қилиш ва таъқиқланган диний ташкилотга алоқадорликда айбланган.\n2008 йилнинг 18 сентябрида Россия Бош прокуратураси Наби Султоновни Ўзбекистонга экстрадиция қилиш бўйича қарор чиқаради.\nЎтган йилнинг ноябр ойида Наби Султоновни экстрадиция қилиш учун Москвага олиб келадилар. Бундан хабар топган россиялик ҳуқуқ фаоллари унинг ҳимояси учун бел боғлайдилар.\nЕлена Рябининага кўра, Наби Султонов ўзига қўйилган айбловларни тан олмаган.\n- Ўзбекистонда кимки беш вақт намоз ўқиса, у ваҳҳобийга чиқарилади. Наби Султоновнинг ҳам ягона айби унинг намозхон бўлганида.\nУ Ўзбекистондаги минглаб диндорлар сингари конституциявий тузумга тажовуз қилиш ва таъқиқланган диний ташкилотга алоқадорликда айбланаяпти. Бироқ унинг ўзи бу айбловларни рад қилаяпти.\nБизга маълум бўлишича, Наби Султонов диндор йигит. У Наманганда бўлган пайтида беш вақт намоз ўқиб, жума намозларига қатнашни канда қилмаган. Лекин у ҳеч қандай диний ташкилотга аъзо бўлмаган, дейди Елена Рябинина.\nРоссиялик ҳуқуқ фаоллари Наби Султоновнинг экстрадициясини тўхтатиш борасида Москва шаҳар судига ва бир пайтнинг ўзида Инсон ҳуқуқлари бўйича Европа судига ҳам мурожаат қиладилар.\nЖорий йилнинг 17 март куни Москва шаҳар суди Наби Султоновни экстрадиция қилиш бўйича Россия Бош прокуратураси қарорини ўз кучида\nБироқ орадан уч кун ўтгач, Европа суди Наби Султоновни экстрадициясини тўхтатиш борасида қарор чиқаради.\nШунга қарамай, Елена Рябининанинг айтишича, Наби Султоновга нисбатан ҳануз экстрадиция хавфи сақланиб қолаётир.\n- Боиси кейинги пайтда россиялик расмийлари Страсбург судининг экстрадиция қилмаслик борасида қарори бўлишига қарамай, икки ўзбек қочқинини Ўзбекистонга яширин равишда бериб юборган.\nБиринчи қочқин Ўзбекистонга бериб юборилгач, Европа суди Россияни “Европа Конвенцияси меъёрларини бузганлик”да айблади.\nБироқ орадан бир йил ўтиб, яна бир қочқин Ўзбекистонга топширилди. Ваҳоланки, унга нисбатан ҳам Европа судининг экстрадиция қилмаслик тўғрисидаги қарори бор эди.\nШунинг учун Наби Султонов тақдири борасида ҳам хавотиримиз сақланиб қолаяпти, дейди Елена Рябинина.\nҲуқуқ фаоли тилга олган икки ўзбек қочқини Рустам Мўминов ва Абдуғани Камалиев бўлади.\nЕвропа суди қарорига қарамай, Рустам Мўминов 2005 йили Ўзбекистонга экстрадиция қилинган. Юртига қайтганидан бироз вақт ўтгач, Рустам Мўминов Ҳизбут-Таҳрирга алоқадорликда айбланиб, беш ярим йилга озодликдан маҳрум қилинган.\n2007 йилнинг декабрида Ўзбекистоннинг яна бир фуқароси Абдуғани Камалиев Европа суди қарори бўлгани ҳолда Россиядан яширин равишда экстрадиция қилинди. У Наманган вилоят Уйчи туман суди томонидан диний мотивларда айбланиб, ўн бир йилга озодликдан маҳрум қилинган.\nМосквада фаолият кўрсатаётган ҳуқуқ фаоли Баҳром Ҳамроевга кўра, кейинги пайтда Россия ўзбек қочқинлари учун хавфли ҳудудга айланиб бораяпти.\n- Бир неча йил олдин ўғирлаб кетишлар бўлган эди. Мисол учун, Ўзбекистон МХХ ходимлари бир неча андижонликни Саратовдан ўғирлаб кетган.\nЛекин бугунги кунда Ўзбекистон милиция ходимлари ëки бошқа орган одамларининг Россияга келиб юриши шарт эмас. Чунки Россия Ўзбекистон кимни талаб қилаëтган бўлса, тезлик билан бериб юбораяпти. Яъни Россия ҳукумати Ўзбекистон ҳукуматига кўмаклашаяпти.\nУмуман олганда, Россия ўзбек қочқинлари учун хатарли давлатга айланиб бораяпти. Экстрадициядан ташқари, уларни ноқонуний депортация қилиш ҳолатлари ҳам жуда кўп. Россиядан умид йўқ, дейди Баҳром Ҳамроев.\nМустақил инсон ҳуқуқлари ташаббус гуруҳи маълумотига қараганда, сўнгги уч йил ичида МДҲ мамлакатларидан Ўзбекистонга яширинча ёки ошкора экстрадиция қилинган фуқаролар сони юздан ошган. Уларнинг деярли ҳаммаси диний ва сиёсий мотивларда айбланаётган фуқаролардир.


Азиза Ҳалилова: « Шаҳзодаларга ишонмайман » | www.Voydod.net\nKo'rildi: 1505 | Bo'limi: |\nАйнан мана шу даврдаЎзбекистонда илк моделлик агентликлари пайдо бўла бошлади. Ҳозирги кунга келиб мамлакатимизда ўнлаб анашундай ташкилотлар фаолият юритмоқда. Бу соҳа ҳали у қадар ривожланиб улгурмаган бўлсада, юртимизданташқарига, жаҳон даражасига чиқа олган моделларимиз йўқ эмас.\nУлардан бири машҳур компанияларнингреклама роликларида иштирок этиб келаётган Азиза Ҳалиловадир. Унинг “Nokia”, “Coca-Cola”, “Nestle Milk”, “Maxis” ва“Umobile”, “Honda”, “Formula-1”, шунингдек, Малайзиянинг ”The Gardens Hotel ”, “Boulevard” меҳмонхоналарининг рекламароликларида иштирок этганлигини аксариятимиз гувоҳи бўлганмиз.\nМана уч йилдирки АзизаМалайзияда таҳсил олмоқда. Унгача модель Ўзбекистонда машҳурликка эришган. Ўз фаолияти давомидахонандаликка ҳам қўл урган Азиза сўнгги йилларда фақат ҳорижда моделлик фаолиятини давом эттирмоқда. Биз Азиза билан боғланиб, унинг режалари ва 2013 йил ўтказилган Miss World танлови ҳақидаги фирклари биланқизиқдик.\nАзиза, моделлик соҳасида жаҳон даражасига чиқа олдингиз, қандай қилиб бундай ютуқларгаэришдингиз?\n- Биласизми, аслида жаҳон даражасидаги модель бўлиш ниятим йўқ эди. МенМалайзияга Тошкентдаги лицейни тугатиб, Университетда таҳсил олиш учун келгандим. Аммо ўзим истаган севимликасбим билан шуғулланаман деб асло ўйламагандим. Ўқиш даври бошлангач, мендан университет рекламасидасуратга тушишни таклиф қилишди. Ҳаммаси шундан бошланди. Вақт ўтгач менга кетма-кет таклифлар тушабошлади. Кейинчалик эса ўзим бўш вақтимда кастингларда қатнашдим ва ўз портфолиомни яратдим.\nСиз Малайзияга кетишингиздан аввал Ўзбекистон шоу-бизнесида катта карьера қилиш имкониятига эгаэдингиз. Сиз эса ўқишни танладингиз...\n- Ҳа, айнан шундай. Мен мусиқа ва кино санъатини жуда яхшикўраман, аммо ўша пайт мен учун ўқиш муҳимроқ эди.\nБу йили Филипинда ўтказилган “Miss World”танловида ўзбекистонлик Раҳима Ғаниева иштирок этганидан хабарингиз бўлса керак. Негадир бу танловда сизникўрмадик, ҳар ҳолда моделлик бизнесида катта тажрибага эгасиз?\n- Билишимча, бир неча йилданбуён “Ўзбекистон гўзали” танлови ўтказилмаяпти. Албатта, мен юртим шарафини бу танловда ҳимоя қилишимкони бўлганида жуда ҳам ҳурсанд бўлган бўлардим. иштирокчимизга келсак, фикримча, у бу танловда иштирокэтишга етарлича тайёр бўлмаган.\n- Афсускийўқ, танловгача у ҳақида эшитмаганман.\n- Ўқишни тугатиб, ёзги таътилни одатга кўра оилам билан Ўзбекистонда ўтказмоқчиман, қолгани эса ҳозирчасирлигича қолақолсин.\n- Ростини айтсам, шаҳзодаларга ишонмайман. Ҳозирча ҳаётдаги жуфтимни учратганимча йўқ, аммо улар учункастинг бошлаб юборилган (кулади)\nДемак, шахсий ҳаёт қуриш борасидаги ҳаракатларни бошлагансиз.Турмуш ўртоғингиз қандай бўлиши керак?\n- Унинг ҳусусиятлари муҳим эмас, асосийси мен унга вакелажакдаги ҳаётимизга ишонишим лозим.


1. Россияда ҳайвонот боғида қафасдан қочиб кетган йўлбарс боғ ходимини тирнаб ташлади\n2. Цюрихдаги масжидга қуролли ҳужум\n4. Наманганда "Дамас"лар камайиши кимларга малол келди?\n5. Турсуной Содиқова вафот этди\n6. Америкалик Аҳмадбой қамоқда катта бизнесни йўлга қўйди!\n8. Дубай ҳақида ҳали сиз билмаган 11 ғаройиб маълумот\n10. Ибратнинг ижодий фаолияти\n11. Кандован – қояларда ўйилган қишлоқ!\n13. ИШИД ўз мағлубиятини тан олди. Бағдодий Мосулдан қочиб кетди\nИШИД террористик гуруҳининг сардори Абу Бакр ал-Бағдодий ўз тарафдорларига мағлубиятини тан олиб, мурожаат этган. Сўнгги кунларда расмий Ироқ ҳарбийларининг назоратига ўтган Ниневия осмони узра қонли тўқнашувлар бўлиб ўтган эди.\n14. Швециядаги террорга муносабат: Тухум кетга тиқилса ҳам ўзбек айбдорми?\n15. Генри Киссинжер: "Биласизми, биз Америка ўлароқ нега кучлимиз? Биз кўплаб мамлакатлардаги ватан хоинларини қаҳрамонларга айлантирамиз!"


Абдулатифхон ибн Кўчкунчихон\nСамарқанд хони бўлган шайбоний ҳукмдор. У Убайдуллахон ва Бароқхон билан биргаликда Хоразмни эгаллаган (1537-38-й.). 1541-йил Самарқандни Бухоро хонлигидан мустақил деб эълон қилиб мамлакатда икки ҳокимиятчилик вужудга келишига йўл қўйган (1540-50-й.). Бароқхон билан биргаликда Карманага юриш қилган. Аммо Кармана ҳокоми Абдуллахон II бу ҳужумни қайтарган. Шариат жонкуяри бу хоннинг яхши ҳислатлари ва кўпгина тахсинга сазовор ишлари бор эди. У ўз халқига ёмонликни раво кўрмади, баъмани қилиқларни батамом тийилди ва зиёфатларни олим – фозилларсиз ўтказмади. Унинг даврида Самарқанд шаҳри гуллаб яшнади. Унинг боғлари Эрам боғларидан ҳам гўзалроқ деб таърифланарди.\nАбдуллатифхон ўз қариндошлари орасида устун ва шуҳрати баланд эди. Тарих фанини яхши билар, илм-маърифатлардан хабардор эди. Кеча-ю кундузини тенг соатларга бўлиб ҳар бир соатида муносиб шу бажарар эди. Кучли ҳофизлари бор эди. Гоҳида шоирлар ва фозиллар билан суҳбат қурар эди. Ўзи эса шеър ёзиш билан кам шуғулланган бўлсада, аммо ,,Хуш” тахаллуси билан шеър ёзган.Абдуллатифнинг топшириғига биноан Маъсуд ибн Усмон Кўҳистоний “Тарихи Абулхайрхоний” номли асар ёзади. Бу асар Кўчманчи ўзбеклар давлатига олган Абулхайрхонга бағишланади.\nАбдуллатифхон 1551-йилда май ойида вафот этади. Ундан Абдол Султон ва Гадойхон исмли ўғиллар қолган. Қабри Кўчкунчихон мадрасаси (Самарқанд)да.


Ўзбекистон миллий ахборот агентлигида раҳбар ўзгарди\nЎзбекистон миллий ахборот агентлиги раҳбари Маматқул Ҳазратқулов лавозимини тарк этди. «Кун» манбаси хабар беришича, у Ўзбекистон Республикаси Президенти Девонига ишга ўтган. У девонда ОАВ секторига мудирлик қилади.\n9 август кунги видеоселекторда Шавкат Мирзиёев Ҳазратқулов фаолиятига яхши баҳо берган, у ҳақида илиқ фикрлар билдирганди.\nУнинг ўрнига энди ёзувчи ва журналист Абдусаид Кўчимов ЎзАга раҳбарлик қилади. Бугунги мажлисда у жамоага таништирилган.\nАбдусаид Кўчимов 1951 йил Самарқанд вилояти Ургут туманида туғилган. У 1972 йилда Тошкент Давлат педагогика институтининг Ўзбек тили ва адабиёти факультетини тамомлаган.\nМуқаддам Ўзбекистон телерадиокомпанияси раисининг ўринбосари (1992-96), Ўзбекистон Республикаси Президенти Девонида Ахборот маркази раҳбари (1996-97), Ўзбекистон телерадиокомпанияси раиси (1997-2005), «Тошкент» телерадиоканали бош директори (2005-06) бўлиб ишлаган. У 2006 йилдан шу вақтгача «Хабар» газетасида бош муҳаррир сифатида фаолият кўрсатаётганди.\nЎзбекистон миллий ахборот агентлиги Абдусаид Кўчимов


Эҳсонингиз жаннат бўлсин! | Azon.uz - Ахборот-таҳлилий портал\n2213 18:00 25.04.2021\nИнсон руҳи ҳамиша эзгуликка ташна бўлади. Руҳимиз миллат, дин ва ирқ танламайди. У фақат эзгулик ва ёвузлик ўртасидаги мувозанатни билади, холос. Аслида ҳаётимиз ҳам шундай: яхшилик ва ёмонлик ўртасидаги жангдан иборат. Фақат бу ҳолат бизга турли ҳодиса ва мавжудликлар тарзида намоён бўлади. Биз ўз руҳимизни эшитишни билмаймиз. Унга нималар ёқиши ҳақида эса ўйлаб ҳам кўрмаймиз. Фақат ҳаёт ташвишлари, жамоат, обрў, бола-чақа, тўй-маросим… Мана ақлимизнинг бизга юклайдиган доимий вазифалари. Руҳимизга ҳам қулоқ тутайлик, уни севинтирайлик. Ахир руҳимизгина ягона содиқ йўлдошимиз-ку!..\nХўш, руҳимизни тингладик ҳам дейлик: у нимани истайди? Шубҳасиз, Роббисининг розилигини. Аллоҳни рози қилмайдиган киши ҳеч қачон ҳеч кимдан рози бўлмас эмиш. Шунинг учун ҳам бундайлар кўнглида хотиржамлик, ҳақиқий бахт туйғусини асло ҳис қила олмайди. Ором йўқ, сакинат йўқ! Бир инсон учун бундан ҳам оғир дард бўлурми? Йўқ! Аллоҳни рози қилмоқ учун нима қилмоқ керак? Бандаликни тўлиқ бажармоқ керак! Зотан, Мавлоно Румий қаддасаллоҳу руҳаҳул азиз шундай деганлар:\nЗиндаги омад баройи бандаги,\nЗиндаги бебандаги шармандаги -\nЯъни "Тириклик фақат бандалик учундир, бандаликсиз тириклик шармандаликдир".\nМаълумки, илм олмоқ фарзи айндир. Эркак киши учун ҳам, аёл киши учун илмли бўлмоқ фарздир. Ахир илм йўлидаги инсонгина хатони кўра олади, нима тўғри-ю нима нотўғри эканини англайди. Бугунги фитна-фасодлар авж олган замон кишиси учун эса илм олмоқ ҳар жиҳатдан жуда-жуда зарурдир. Масалан, орамизда намозимни адо қилсам бўлди-да деб, кишилар ҳақини ейдиган, дилларни оғритадиган, хайр-эҳсон кўчасидан юрмайдиган ва бу гуноҳлари кўзига кўринмайдиган "мўминлар" ҳам бор. Улар илмли ва илмига амал қиладиган бўлганларида эди, Аллоҳнинг ушбу сўзларини бутун ҳаётларига дастуруламал қилган бўлар эдилар:\nАллоҳ субҳонаҳу ва таоло Бақара сураси 177-оятида шундай марҳамат қилади:\n"Юзларингизни Машриқ ва Мағриб томонларига буриб, (ибодат қилишингизнинг ўзи тўла) яхшилик эмас, балки Аллоҳга, охират кунига, фаришталарга, китобларга, пайғамбарларга имон келтирган, ўзи яхши кўрган молидан қариндошларига, етимларга, мискинларга, йўловчига, тиланчиларга ва қулларни озод қилиш йўлида берадиган, намозни тўкис адо этиб, закотни тўлаб юрадиган киши ва келишилган аҳдларига вафо қилувчилар, шунингдек, оғир-енгил кунларда ва жанг пайтида сабр қилувчилар яхши кишилардир. Айнан ўшалар (имонларида) содиқдирлар ва айнан ўшалар тақводордирлар".\nАхир, бир мискиннинг, ночорнинг оғирини енгил қилмоқ нақадар қувонч берувчи ҳолатдир. Атрофимизда турли тоифа инсонлар бор: биров бой, биров камбағал, бири ўртаҳол, яна бири эса ўта ночор… Яшаётган маконимиз Ер экан, демак, моддият ҳаётимизда кўп нарсани ҳал қилади. Баъзи илмсизлар ислом дини фақирлик дини, фақат камбағалларини севувчи дин деб фикрлайди. Аслида эса Аллоҳ таоло кучли мусулмонни кучсиздан, бойини камбағалидан яхшироқ дейди. Бу фарқда савоб-гуноҳ масаласи эмас, бир-бирига яхшилик қилишидаги тафовут масаласи айтиляпти. Яъни бир камбағал мўмин ўз фақирлигини ҳеч кимга билдирмасдан, ҳеч кимдан бирор нарса таъма қилмасдан гўзал сабр ила Аллоҳга шукроналик келтириб яшаётган бўлса ва бошқа бир мол-давлати кўп мўмин у биродарининг фақирлигини англаб, унга хайр-эҳсон қилса, мана шу Аллоҳни севинтирувчи энг гўзал ҳолатдир.\nҚуръони Карим шу қадар буюк китобки, уни ўқиган ва уққан мусулмон борки, ҳаётидаги жамики оқу қорани ажрата оладиган бўлади. Унда ҳамма нарса очиқ-ойдин кўрсатилган. Жумладан Бақара сураси 272-273-оятларида Аллоҳ таоло шундай дейди:\n"Уларнинг ҳидояти Сизнинг зиммангизда эмас (эй, Муҳаммад), балки Аллоҳ хоҳлаган кишиларни ҳидоят этур. Неки қилган хайр-эҳсонларингиз бўлса, у ўзларингиз учундир. Фақат Аллоҳнинг "юзи" учунгина эҳсон қилгайсиз. Қилган ҳар бир хайр-эҳсонингиз (савоби) сизларга адолатсизлик қилинмаган ҳолда мукаммал қайтарилур. (Садақа ва эҳсонлар) Аллоҳ йўлида (жанг билан) банд бўлиб, сафарга чиқа олмайдиган, иффатлари (тортинчоқликлари) сабабли билмаган одам бой деб гумон қиладиган фақирлар учундир. Уларнинг (фақир эканликларини) сиймоларидан (ташқи кўринишдаги белгиларидан) билиб оласиз. (Улар) одамлардан тиланиб туриб олмайдилар. Қилган хайр-эҳсонингизни Аллоҳ билиб турувчидир".\nРоббимнинг розилиги учун дея чин дилидан имкони қадар эҳсон қилган инсон бу еру оламларни яратган Аллоҳнинг қудрати олдида ҳеч нарсага арзимайдиган моддияти-садақаси билан қанчадан қанча балолардан, офатлардан қутулади, амал дафтарига нақадар гўзал сўзлар-савоблар битилади…\nШукрки, ҳаётимизда эҳсону закотни Аллоҳнинг розилиги ва кўнгилларининг роҳати деб билиб, умрини ана шундай гўзал амаллар билан ўтказувчи кишилар кўпдир. Уларнинг ошкора ёхуд махфий садақалари Аллоҳ олдида қабул бўлаверсин. Аммо ана шундай мўминларга ҳам тош отувчи, уларни риёкорликда айбловчи кишилар ҳам бор. Улар Яратганнинг ушбу сўзларини билмаслар, Аллоҳ уларга ҳидоят берсин:\n"Садақаларингизни агар ошкора берсангиз, жуда яхши. Борди-ю камбағалларга пинҳона берсангиз - ўзингиз учун янада яхшироқдир ва (У) гуноҳларингиздан ўтар. Аллоҳ қилаётган (барча)ишларингиздан хабардордир. Мол(-дунё)ларини кеча-ю кундуз, пинҳонаю ошкора эҳсон қиладиган кишиларнинг Парвардигорлари ҳузурида (махсус) мукофотлари бордир. Уларга хавф ҳам бўлмас ва улар ташвиш ҳам чекмаслар."( Бақара, 271, 274)\nАзиз замондошим, диндошим, у дунё-ю бу дунёда хотиржамликда, саодатда яшайман десангиз, кўнгил олинг, кўнгилдан қолманг. Кимгадир яхшилик қилар экансиз, англангки, у инсон марҳамати-ю қудрати чек-чегарасиз бўлган Роббингизнинг қулидир. Атрофингиздаги ҳар бир одамга ана шу назар билан боқинг. Худди сиздек улар ҳам Аллоҳнинг бандаларидир. Қулини қувонтирсангиз, Эгасини қувонтирибсиз ва шубҳасиз, Яратган сиздан қувонса, сиз қувонибсиз. Мана бахт ва шодлик омили – шудир! Зеро, "Эҳсоннинг мукофоти фақат эҳсондир". Эҳсонингиз(мукофотингиз) жаннат бўлсин!\nМуяссар Қобулова Омонбой қизи\nЭҳсон жаннат Махсус таҳлил Яхшилик қил-2021\nДин ривожига ҳисса қўшиш нима билан бўлади?\n444 18:37 04.07.2022\n“Саховат Наманган” хайрия фонди атрофида ғалати ишлар бўляпти\n12295 19:57 11.04.2022\n515 08:33 30.03.2022\n2764 07:30 12.11.2021\n1367 11:45 03.11.2021\nЭҳсонини холис қилганлар\n1105 18:00 08.05.2021


Муфтий Усмонхон Алимовга биринчи ўринбосар тайинланди - zarnews.uz\nБугун, 17 декабрь куни Ўзбекистон Мусулмонлари идораси Олий ҳайъатининг навбатдаги кенгайтирилган йиғилиши бўлиб ўтди. Унда Олий ҳайъат аъзолари, диний идора раҳбарияти, бўлим бошлиқлари, таниқли имом-хатиблар иштирок этди. Бу ҳақда Мусулмонлари идораси матбуот хизмати хабар бермоқда.\nЙиғилиш Қуръони карим тиловати билан бошланди ва ташкилий масала кўрилди. Унга кўра, Ўзбекистон Мусулмонлари идораси тузилмасида янги жорий этилган раиснинг биринчи ўринбосари лавозимига Ишматбеков Ҳомиджон Баҳромович номзоди бир овоздан маъқулланди.\nМаълумот ўрнида, Ҳомиджон Ишматбеков 1970 йил Тошкент шаҳрида туғилган. Тошкент ислом институти, Мадина ислом университетида таҳсил олган. Фаолияти давомида “Кўкалдош” ўрта махсус ислом билим юрти мудири, Тошкент шаҳар “Муҳаммад Носир ҳожи” масжиди имом-хатиби, Ўзбекистон Мусулмонлари идораси Фатво бўлими мудири лавозимларида хизмат қилган. Бир қатор китоб ва илмий мақолалар муаллифидир.


ҚУРИГАН ДАРАХТ БЕХОСИЯТ-МИ? – .:: Xadicha.uz\nҚУРИГАН ДАРАХТ БЕХОСИЯТ-МИ?\n❓ Ота-боболаримиз айтишарди: “Қуриган дарахтни кесиб ташланглар, бехосият бўлади”, деб. Ростан шундайми? Бунга далил бўлувчи бирор ҳадис бор-ми?\n❗ Мусулмон одамнинг шумланиши мумкин эмас. Шумланиш борасида Расулуллоҳ соллаллоҳу алайҳи васаллам ўзларининг муборак ҳадиси шарифларида бундай деганлар: “Уч нарсадан менинг умматим ҳануз қутула олмайдилар. Бу — ҳасад, бадгумонлик, ва ирим”\nШу нарсалардан қутилиш йўли шуки, ҳасад қилсангиз, зулмга ўтманг. Гумону-шубҳа қилсангиз, уни ҳақиқат ҳисоб қилиб, унга асосан иш тутманг. Бирор ирим қилинадиган нарсага дуч келсангиз, Аллоҳ таолога таваккул қилиб, йўлингизда ва ишингизда давом этиб кетаверинг!”.\n“Қуриган дарахт хосиятсиз бўлади” деган гап йўқ.


Фахр ва эҳтиром рамзи | "Адолат" СДП\nФахр ва эҳтиром рамзи\nЎзбекистон Республикасининг Давлат байроғининг бутун узунлиги бўйлаб ўтган тўқ мовий ранг, оқ ранг ва тўқ яшил рангли учта эндан таркиб топган тўғри тўртбурчак шаклида. Унинг узунлиги 250 сантиметр, кенглиги 125 сантиметр. Мовий, оқ ва яшил рангли энларнинг кенглиги бир хил. Ҳар бир эн 40 сантиметрга тенгдир. Ўзбекистон Республикаси Давлат байроғининг ўртасидаги оқ рангли эннинг четларидан кенглиги 2,5 сантиметрга тенг қизил ҳошиялар ўтказилган.\nБугунги кунда бу каби маълумотларни мактаб ўқувчиси ҳам билади. У байроқ “Ўзбекистон Республикасининг Даввлат байроғи тўғрисида”ги қонуни билан тасдивланганлигини ҳам айтиб бера олади. Ҳа, 1991 йил 18 ноябрда ана шу ҳужжат мустақил мамлакатимизнинг қутлуғ рамзларидан бири қандай бўлиши кераклигини ўзида акс эттирди. Шундан бери у юртимиз доврцғини бутун дунёга ёйиб келмоқда. Биз у билан чексиз фахрланамиз ва ардоқлаймиз. Турли халқаро анжуманларда унинг мағрур ҳилпираб турганини кўрганимизда қалбимиз қувончга тўлади. Айниқса, ҳалқаро мусобақаларда спортчиларимиз қўлга киритган ютуқлар эвазига байроғимиз юксакликка кўтарилганида сиз билан бизга етадиган одам бўлмайди.\nАжойиб шоирамиз Ҳалима Худойбердиеванинг ижодини яхши кўраман. Унинг шеърларини тез-тез мутолаа қилиб тураман. Айниқса, “Ватан байроғи”ни ўқиганимда ундаги юртпарварлик руҳи киши қалбини забт этади. Гўёки эҳтирослар оқими ошиб-тошиб кетгандай бўлади. Мана, бир неча мисраларни ўзингиз ҳам мутолаа қилинг.\nМана, юрт байроғига ҳурмат ва эҳтиромнинг шоирона ифодаси. Биз учун мана шу мисралар доимо улуғ шиор вазифасини ўташи керак. Чунки байроқ – нафақат тарихни, балки бугунни ва эртанги кунни ҳам акс эттирадиган ўзига хос рамздир. У халқ ҳаётидаги энг муҳим воқеалар моҳиятини очиб берадиган калитдир.\nТарихдан маълумки, байроқлар эрамиздан аввалги III-II минг йилликларда пайдо бўлган. Дастлаб улар қабилаларни бир-биридан фарқлаб кўрсатувчи белги вазифасини ўтаган. Марказий Осиё кенгликларида ҳам байроқлар қадимдан юзага келган. Буни адабий ва тасвирий санъат асарларида кўриш мумкин. Масалан, Фирдавсий ўзининг “Шоҳнома”сида темирчи Кова коржомаси этагини байроқ қилиб кўтариб, халқни золим шоҳ, одамхўр Заххокка қарши қўзғолонга бошлаганлигини баён этади. Алишер Навоий эса Искандар аскарлари “байроқлар остида” Доро лашкарига қарши жанг олиб борганини ёзади. Амир Темурнинг зафарли юришларида ҳам саркарданинг туғи қўшинлар ҳамроҳи бўлган.


ФАЗИЛАТЛИ КУНЛАР ФАЙЗИ: ҚУРБОН ҲАЙИТИНГИЗ МУБОРАК БЎЛСИН, АЗИЗЛАР!\nДобавлено: 31.08.2017, 09:49\nБолаликдан Қурбон ҳайитини аллақандай интиқлик билан кутардик. Чунки ҳайитдан бир ҳафта олдин шохлари қайрилган қўчқор олиб келинарди. Бедани териб, унинг олдига қўярдик. Сув берардик. У билан ўзимизча гаплашардик. Хуллас, ҳайит хурсандчилиги хонадонимизда бир ҳафта олдин бошланиб кетарди. Ҳайит намозидан кейин қассоб амакининг кириб келишидан ҳаммамиз уйга қамалиб олиб уввос солиб йиғлардик. Қўни-қўшнига тарқатилгач, қариндош-уруққа деб ажратилган насиба гўштларни акам велосипедда тарқатиб келарди. Раҳматли отамиз ҳайитликлар бериб, «Болаларим, қурбонлик гўштидан истеъмол қилиш савоб», дея бизга ҳикоя айтиб бошларди…\nВақти замонида Иброҳим исмли пайғамбар яшаб ўтганлар. У кишининг Исмоил деган ўғиллари бор эди. Шайтони лаъин Аллоҳ таолога Иброҳимнинг иймон-эътиқодини синаш учун «Унинг яккаю ёлғиз фарзанди Исмоилни қурбонлик қилишни сўра, кўрасанки, у ҳеч қачон бу ишни қилмайди», дейди. Аллоҳ Иброҳимнинг иймон-эътиқоди мустаҳкамлигини билса-да, уни синаш учун ўғлини қурбонлик қилишни амр этади. Иброҳим алайҳиссалом Яратгувчининг амрини сўзсиз бажаришга киришади. Энди 5 ёшга тўлган ўғли Исмоилни онаси кўрмасин, билмасин учун етаклаб чиқиб кетаркан, йўлда унга бўлган воқеани сўзлаб беради. Исмоил «Майли, отажон, сиз нима десангиз, мен шунга розиман», деб отасига эргашиб бораверади. Ўғлининг оёқ-қўлини арқон билан маҳкам боғлаган чоғи Исмоил «Отажон, кўзимни ҳам боғланг, жон талвасасида сизга олайиб қараб қолмайин тағин», дейди. Иброҳим боласининг шунчалик итоатда бўлганидан ич-ичидан хурсанд бўлса-да, кўзлари жиққа ёшга тўлади. Бу ишни қандай бажараман, деб қийин аҳволга тушади. Шунда ўғли Исмоил «Отажон, Аллоҳнинг амри вожиб, ҳеч иккиланманг, тезроқ бўлинг», деганидан сўнг Иброҳим алайҳиссалом Исмоилнинг бўйнига пичоқ тортади. Қарангки, пичоқ унинг бўйнини кесмайди. Шу пайт бир қўчқор маъраб унинг ёнига келиб, бўйнини эгиб туради. Аллоҳ таолодан амр бўладики, «Исмоилни қўйвор, мана шу қўчқорни сўйгин». Шунда Иброҳим ўғлининг кўзи, оёқ-қўлини ечиб, мана шу қўчқорни сўяди. Ўша кундан бошлаб қурбонликка қўчқор сўйиш одат тусига кирган экан.\nОтамизнинг ушбу ҳикоясини ҳали-ҳануз эслаб, Қурбон ҳайити Иброҳим алайҳиссалом ҳамда унинг ўғли Исмоил ва хотини Ҳожар онамизнинг шайтон васвасаси устидан қозонган ғалабаси сифатида тарихда қолганлигига гувоҳмиз. Шу боис Қурбон ҳайитини ҳаётимиздаги унутилмас воқеа сифатида нишонлашга одат қилганмиз. Ҳайит кунлари табаррук зот — ота-онамиз, қариндош-уруғларимиз, бемор ва хаста кишиларни, ёлғиз кексаларни зиёрат қиламиз. Халқимиз ҳайитни яхшилик ва эҳсон кунлари, фазилати кўп байрам деб ҳисоблайдилар. Аразлашганлар ярашиб олишади, инсонлар бир-бирига ризқ-насиба илиниб, меҳр-оқибат кўрсатишади, хонадонларга барака ёғилади. Энг улуғ фазилатларидан бири Қурбон ҳайити кунларида мусулмонлар ҳаж амалини бажариш бахтига муяссар бўлишади.\nЯратганнинг марҳамати билан муборак ҳаж сафарига борганимда, бутун дунёнинг юзлаб мамлакатларидан келган мусулмон дўстларимиз билан учрашиб, муқаддас Мадинаи мунаввара, Маккаи мукаррамада бўлиб, Каъба ёнверида жойлашган Иброҳим мақомини ҳам зиёрат қилдик. Шунда Каъбанинг қурилишида қайнотаси Иброҳим алайҳиссаломга хизмат қилган келини, ўғли Исмоилнинг хотини тўғрисидаги ҳикояни эшитиб, лол қолдим. Иброҳим отамиз бўйлари баробар ғишт териб бўлгач, оёқлари остига чорпоя қўйиб, ишларини давом эттирибдилар. Ўғиллари Исмоил ғишт ташиш билан овора экан. Ҳар гал ғишт олиш учун эгилиб турган қайнотасининг қийналаётганини кўрган келин қайнотасига ёрдамга келиб, ғишт олиб бериб турган экан. Ўша даврлардаёқ келинлар қайнота-қайнонага беминнат хизмат қилишган экан-ку, нечундир бугун айрим келинпошшаларимиз ўз хизматларини ҳайф кўришади, деб ўйланиб қолдим. Шу жойда ўша келинга таҳсинлар айтиб, унинг руҳига фотиҳа бағишладим.\nФазилатли ҳайит кунларида биз — оналар фарзандларимиз, набираларимиз, келинларимизу куёвларимиз ҳаққига эзгу дуолар қилайлик. Обод ва озод юртимиз, фаровон ҳаётимиз, шираю шарбат мевалар, сархил маҳсулотлар билан тўкин дастурхонимиз, давру давронимиз учун дуолар мустажоб кунларда Яратганга шукроналар айтайлик. Халқимизнинг эзгу истаклари амалга ошаверсин. Биз оналарга фарзандлар камолини кўриб пиру бадавлатликда тинчлик-хотиржамликда яшаш насиб этаверсин. Қурбон ҳайитингиз муборак бўлсин, азизлар!\nПайғамбаримиз Муҳаммад с.а.в. (Молик ривояти) ҳадисда марҳамат этганлар: «Кунларнинг энг афзали арафа кунидир. Дуоларнинг энг афзали ҳам арафа куни қилинган дуодир...»\nМуҳиба ҲАМИДОВА, ҳожи она


Андижонда йўловчи ҳайдовчига пичоқ урди - Darakchi\nСАЛОМАТЛИК 22.06.2018, 14:13\nАндижон шаҳрида машинада кетаётган йўловчи ҳайдовчи билан жанжаллашиб, унга пичоқ урди. Бу ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабар берди.\nХабарда айтилишича, 20 июнь куни Андижон шаҳрида яшовчи И.Қ. шу шаҳарда яшовчи Д.М. бошқарувидаги "Спарк" русумли автомашинасида йўловчи сифатида кетаётиб юз берган ўзаро жанжал оқибатида ҳайдовчининг ўнг биқин қисмига ўткир тиғли жисм билан жароҳат етказган.\nОлган жароҳати сабаб ҳайдовчи касалхонага ётқизилган. Йўловчи эса қўлга олинган.


ЕОИИ давлатлари раҳбарлари иқлим кун тартиби бўйича баёнот қабул қилади\n14 Октябрь 2021 08:59\nNUR-SULTAN. Kazinform - Олий Евросиё Иқтисодий Кенгаши йиғилишида иқлим ўзгариши бўйича баёнот қабул қилиybши кутилмоқда. Бу ҳақда Қозоғистон Президенти Қасим-Жомарт Тоқаев маълум қилди, деб хабар беради Kazinform мухбири.\n«Қозоғистон нафақат миллий даражада, балки минтақавий даражада ҳам иқлим кун тартиби устида фаол ишламоқда. Бу йил Қозоғистон Евроосиё иқтисодий иттифоқига раислик қилади. Олий Евроосиё Иқтисодий Кенгашининг йиғилишида Давлат раҳбарлари иттифоқнинг иқлимий кун тартиби бўйича баёнот қабул қилишни режалаштирмоқда. Бирлашган Миллатлар Ташкилоти ва Париж битимининг барқарор ривожланиши мақсадларига эришиш учун иқтисодий ҳамкорликни ривожлантириш ниятини яна бир бор тасдиқлаш режалаштирилган «, -деди Қасим-Жомарт Тоқаев.\nПрезидентнинг сўзларига кўра, қайта тикланадиган ва муқобил энергия манбаларини жорий этиш, кам углеродли транспортни ривожлантиришга қаратилган самарали ёндашувлар ва технологиялардан фойдаланиш масалалари ЕОИИ даражасида долзарбдир.\n»ЕОИИ доирасида саноат ва технология ўртасидаги яқин иқтисодий алоқаларни ҳисобга олган ҳолда, биргаликдаги ҳаракатлар муваффақиятнинг шубҳасиз кафолати бўлиши мумкин«, - деди Президент конференцияда.\nЭслатиб ўтамиз, 14 октябр куни Президент Қасим-Жомарт Токаев раислигида Олий Евроосиё Иқтисодий Кенгашининг йиғилиши видеоконференцалоқа форматида бўлиб ўтади.\nКалит сўзлар: Халқаро алоқалар,\nФейк: «Вакцины вызывают СПИД и содержат смертельную дозу вирусов»\n410 человек заболели коронавирусом за сутки в Алматинской области\nАлматида савдо объектлари қайта очилмоқда - Штаб


00:10 / 03.12.2016 1627 pdf Ўқиш режими + -\nАллоҳга ширк келтириш турларидан яна бири бут ва санамларга сиғинишдир. Санам ўзига сиғинувчилар назарида юқори қувватга эга бўлиб, табиатдан устун туради. Санамлар ҳақида турли афсоналар ва ривоятлар тўқилган. Санамларнинг баъзилари уруш худоси, баъзилари ҳосилдорлик худоси деб келинган. Шунингдек, яхшилик, ёмонлик худоси ва ҳоказо бор. Тарихчиларнинг таъкидлашича, Исломдан аввал Арабистон ярим оролида ҳам бут ва санамларга ибодат қилиш авж олган. Мисол тариқасида шуни айтиш мумкинки, Пайғамбаримиз Муҳаммад алайҳиссалом Макка шаҳрини фатҳ (очган, озод) қилганларида Каъба ва унинг атрофида 360 санамни кўриб, уларнинг барчасини парчалаб ташлашни буюрганлар. Бут ва санамларга ибодат қилиш инсониятга ор келтирувчи иш бўлиб, узоқ вақт давом этган ва яҳудий, масиҳий (христиан) ва Ислом динларининг пайғамбарлари орқали йўқ қилинган.\nИслом янги тарқала бошлаган пайтда араблар турли нарсаларга, жумладан, ўзлари қўллари билан ясаб олган нарсаларга сиғинар эдилар.\nАраб мушрикларида ҳар бир уйнинг, ҳар бир шахснинг ўз худоси бор эди. Ҳаттоки, туяни қумга соғиб, лой қилиб, бут ясаб сиғинган пайтлари ҳам бўлган.\nҲазрати Умардек закий, оқил инсон ҳам мушриклик пайтида ақл бовар қилмайдиган ишни қилгани ривоятларда келган. У киши сафарда кетаётиб, ибодат қилгиси келиб қолибди. «Худо»си эсидан чиқиб, уйида қолган экан. Ўйлаб туриб халтасидаги хурмоларни олибдида, бир-бирига ёпиштириб, бут ясаб, унга ибодат қилибди. Сўнг йўл юриб, чарчаб, оч қолиб, халтадан ҳалиги «худо»сини олиб, еб қўйибди. Қорни тўйгандан сўнг, ақли жойига келиб, ўзи еб қўйиши мумкин бўлган нарсага сиғинганидан ўзининг кулгиси келиб, ахмоқлигини англаб, кула-кула йиқилиб қолган экан.\nАрабларнинг турли тош ва металларга, гарчи фойда ва зарар етказмаса-да, ибодат қилишларининг сабаби нима? Бу сабабни мушрикларнинг ўзлари айтишган. Қуръони Каримда уларнинг тилидан шундай дейилади: «Биз уларга фақат бизларни Аллоҳга жуда ҳам яқин қилишлари учунгина ибодат қилурмиз» («Зумар» сураси, 3-оят).\nХудди шу фикрни ҳозирги кунимиздаги бутга сиғинувчилар ҳам айтилади. Уларнинг фикрича, ибодат қилувчининг олдида бут ёки санам турса, у фикрни жамлаш ва Аллоҳга яқин бўлиш, янада чуқурроқ фикр юритишга ёрдам берар эмиш. Лекин, бизнингча, санамга сиғиниш, унга ибодат қилиш, у Аллоҳнинг рамзи деб ишониш, фақат шу нарса Аллоҳга яқинлаштиради, деб эътиқод қилиш мантиқан тўғри эмас. Чунки ибодат қилувчининг қаршисида турган санам Аллоҳни фикрлашдан чалғитади. Аллоҳга яқинлашиш эса бир сурат ёки оддий жисм орқали эмас, балки бевосита Аллоҳнинг Ўзига сиғиниш орқали бўлади.\n00:10 / 03.12.2016 1998\n00:12 / 03.12.2016 1406\n2230 05:00 / 07.03.2017\n1881 05:00 / 02.12.2016\n3392 16:26 / 09.11.2017\n2430 19:05 / 02.12.2016


Нурулло Остон. Чиқ деяппан! (ҳажвия) | www.ziyouz.uz\nБош саҳифа Ўзбек насри онлайн антологиясиНурулло Остон (1955)Нурулло Остон. Чиқ деяппан! (ҳажвия)\nРеспублика марказий канализациялар вазирлиги маҳаллий бошқармасига Аҳмад иккаламиз Тоҳирни излаб борсак, у йўқ, қатор қўйилган учта столнинг бирида калта сочлари жайраникидек тикка, кўзига кўзойнак таққан бир нусха ўтирган экан. Салом бердим. У менга бошини кўтариб бир қаради-ю, яна ишлайверди. Саломга алик олмаганлиги жиғимга тегди. Тоҳир ўтирадиган столга ўтиб, чекишга сигарет борми, дея атайин тортмаларини тарақлатиб очиб ёпа бошладим. Шунда ҳалиги нусха кўзойнагини кўтариб менга қараб:\n–Сизда ўзи этика борми?-деди.\n–Тушунмадим,-тушунмасликка олдим ўзимни.\n–Сизда ўзи этика борми?!-қўлидаги ручкани столга “тақ” этиб қўйиб, ўрнидан туриб бақирди нусха менга.\n–Этик… менда йўқ. Сизда борми?- Аҳмадга юзландим.\n–Бу киши этик сўраяптилар.\n–Менда этик нима қилади?!-деди Аҳмад. Саҳна кўринишининг кулминацион нуқтаси шундан кейин бошланди. Ҳалиги одам ўрнидан титраб-қақшаб туриб:\n-Тоҳирнинг ҳамма танишлари шундай қўпол! Чиқиб кет бу ердан, -дея эшикка кўрсаткич бармоғини бигиз қилиб, бақириб юборди. Мен ҳам ўрнимдан туриб, қўлим билан эшикни кўрсатиб, бор овозим билан унга:\n–ўзинг чиқ!-дея бақирдим. Ҳалиги нусха бунақа жавоб бўлишини хаёлига келтирмаган эканми, саросимага тушиб қолди, кейин яна бақирди:\n–ўзинг чиқ деяппан!\n–Ҳозир мелисани чақираман!!\nУ шундай дея шиддат билан чиқиб кетди, бир зумда бўлимнинг учта ходимини бошлаб келди.\n–Мана шу, -деди мени кўрсатиб,\n–Фалончибей, нега бу мусичадай беозор одамни ранжитаяпсиз?-дейишди ходимлар.\n–Ранжитганим йўқ, бу киши этик сўради, мен йўқ дедим холос,-дедим уларга…\nБир куни ўша нусхани дирекцияда кўриб қолдим. Исми шарифи Абрам Ёрматов экан. Югуриб келиб, мен билан жуда мулойим кўришиб қўйди.\n–Этик қалай,-сўрадим атайлаб.\n–Ҳа, яхши-яхши, -кулиб жавоб берди у.\nОрадан йиллар ўтиб, фалакнинг гардиши билан Абрам Ёрматов мен ишлаётган корхонага раис ўринбосари бўлиб келиб қолди. Кўришдик.\n–Ҳалиям шу ердамисиз?-деди у беозор илжайиб.\n-Ҳозирча,-дедим башарамга ясама табассум ифодасини қўндириб.\nНавбатдаги йиғилишда Абрам Ёрматов вақтни ўтказмай ҳужум бошлади. Этик масаласи ёдидан чиқмаган экан шекилли, менга ишёқмас, маҳмадана дея ташхис қўйди. Унинг гапига эътироз билдирдим.\n–Маҳмаданалик қилманг,-деди у.\n–Ҳақорат қилманг,-дедим мен.\n–Кабинетдан чиқиб кетинг,-деди у.\n–Ҳаддингиздан ошманг!-дедим ўжарлик билан.\n–Чиқиб кет деяппан,-деди у.\n–Сансирама,-дедим ўтирган жойимда.\n–Ҳозир мелиса чақираман,- у телефон трубкасига ёпишди.\nМелиса келди. Абрам Ёрматов мени кўрсатиб:\n–Бунинг ҳужжатини олиб, корхонадан чиқариб юборинг,-деди. Бу пайтда йиғилиш тугаб, ҳамма тарқалаётган эди. Мелиса етовида чиқдим.\n–Иккинчи хонамга кирма,-орқамдан бақириб қолди Абрам Ёрматов.\n–Хонанг олдин, ўзинг кейин,-дедим…\nАнча йиллар ўтиб яна Абрам Ёрматовни учратиб қолдим бировнинг тўйида. ўша-ўша тавозеъ, ўша-ўша мулойимхунуклик, ўша жайра соч… Ҳамма билан бош кўтармай қўшқўллаб кўришиб келяпти…Навбат менга келганида унинг икки қўли ҳавода муаллақ қолди…\n–Қоч деяппан,-атайлаб бақирдим.-Торт ифлос қўлингни!-дедим. Абрам Ёрматов бошини кўтариб, ўша хиёл ясама табассум билан менга қаради. Қаради-ю, гап нимадалигини дарҳол тушунди. Алфаҳм-да! Кейин ҳеч нарса бўлмагандай, навбатдаги одамлар билан кўришиб кетаверди…\n← Аввалги Аввалги Нурулло Остон. Ким кўп кулади? (ҳажвия)\nКейинги → Кейинги: Нурулло Остон. “Ну и что?” (ҳажвия)


Бухорода хотинини суицидгача олиб борган эркак 7,5 йилга қамалди\nБухоро вилоятида хотинини ўзини ўлдиришгача олиб борган эркакка суд ҳукми ўқилди. Бу ҳақда Дарё нашри хабар қилди.\nМаълум бўлишича, 30 ёшли эркак 6 йил давомида 25 ёшли хотинининг устидан кулиб келган. Эркак мунтазам равишда хотинини уриб, ҳақоратлаган. Эркак хотинига ошхона ва ювиниш хонасидан фойдаланишга рухсат бермаган. Аёл маҳаллага мурожаат қилгандан сўнг уни ерга уриш янада авж олган.\nНатижада аёл уйнинг қуриб битказилмаган қисмида ўзини осиб қўйган. Суд тиббий экспертиза хулосасида аёлнинг баданидан жароҳат излари ҳам топилган. Суд қарорига кўра эркак 7 йилу 6 ойга озодликдан маҳрум қилинган.\nША 6 ноябр 2020 23:00\nАрзимайдиган эр учун узини осиш катта гунох\nДангал 5 ноябр 2020 20:22\nХотите хам борий деб ажрашиб кетмайдими узурку баьзи аелларимиз хам уз хукукларини билмайди жонини сугуриб олмайдими\nAbdul 5 ноябр 2020 18:14\n7,5 йил хам етади,20 йил бериш керак эди\nК 5 ноябр 2020 17:40\nОдам хаети хам тийинга киммат, агар шунчалик кийнок ва азоб бериб узини улдиришгача олиб борилсаю бу махлукга 7,5 йилгина берилдими. 2-3 йил утириб амнистия билан чикади. 15-20 йиллаб иктисодий жиноятларга берилади, мантик йук бу суд системасида.\nЎзбекистон янгиликлари » Ҳодиса » Бухорода хотинини суицидгача олиб борган эркак 7,5 йилга қамалди


МЎЪЖИЗАКОР РОВОЧ » Фаровон юрт\nУшбу мўъжизакор ўсимликнинг шифобахш хусусиятлари жуда қадим замонлардан буён маълум ва машҳур бўлиб, Ибн Сино ровочдан безгак, чечак, вабо, қизамиқни даволаш билан бир қаторда, меъдани мустаҳкамловчи омил сифатида ҳам тавсия этган. Бундан ташқари у ровоч ёрдамида ичак, қовуқ хасталикларида оғриқ қолдирувчи, ич қотирувчи доривор ўт сифатида ҳам фойдаланган.\nРовоч юртимизнинг чўл, адир ва тоғли туманларида ўсади. Унинг илдизида 14-18 фоиз танин моддаси, 6,6 фоиз қанд, 22 фоиз крахмал, 0,8 фоиз глюкозид, баргларида эса органик моддалар мавжуд.\nХалқ табобатида ровочнинг илдизи ва мевасидан тайёрланган қайнатма билан меъда-ичак касалликларида, иситма туширишда қўлланилади. Унинг сиқиб олинган суви кўзга томизилса, кўзни равшан қилади, сафроли ич кетишга ҳам фойдаси катта. Ровоч илдизи кучсизлантирилган сиркага қўшиб суртилса, сепкил ва теридаги ярадан кейин қолган излар йўқотишда ёрдам беради. Шунингдек, меъда касалликлари, ички оғриқлар ҳамда ҳиқичоққа даволиги халқ табобатида исботланган.\nРовочнинг ёш пояси, барг банди, баргининг асоси ва томири апрелдан то июнгача иштаҳа очувчи неъмат сифатида истеъмол қилинади. Чунки бу даврда унинг истеъмол қилинадиган қисмлари қотмаган ва инсон организми учун зарур бўлган яъни олма, лимон, оксалат, қаҳрабо каби органик кислоталарига, кальций, фосфор, магний тузлари ва витаминларга бой бўлади.\nАйни баҳор кунларида ровочдан мураббо, шарбатлар ва бошқа ширинликлар тайёрлашда фойдаланиш мумкин. Ровоч новдаларини майдалаб, бошқа кўкатларга қўшиб сомса, манти бундан ташқари салатлар тайёрлаб истеъмол қилиш кони фойдадир.\nУндан мураббо тайёрлаш учун ровоч пўсти тозалаб олиниб, майда кубик шаклида тўғралади. Ровочнинг тенг ярми миқдорида шакардан қиём қилиб олинади. Сўнг қиём устига ровочни солиниб, паст оловда қайнатилади. Ушбу қиём ичакларга фойдали бўлиб, кун давомида сарф қилинган дармондорилар бўшлиғини тўлдиради.\nРовочдан салат тайёрлаш учун новдаларини яхшилаб ювиб, пўсти шилинади ва 1-1,5см катталикда, тўртбурчак шаклида тўғралади. Бирбоғ кўк пиёз, икки боғ редиска, ярим боғ шивит ҳам майдалаб тўғралади. Масаллиқларни бир идишга солиб, таъбга кўра туз, бир пиёлада қаймоқ қўшиб аралаштирилади. Бу салат болалар иштаҳасини очибгина қолмай, улар организмини керакли витаминлар билан таъминлайди. Эмизикли аёллар истеъмол қилса, сутларини кўпайтиради.\nҚарши шаҳридаги 15-умумтаълим мактабининг биология ўқитувчиси.\nAdmin. Жойлаштирган санаси: 9-05-2020, 17:21\nАсосий сахифа » Биласизми? » МЎЪЖИЗАКОР РОВОЧ


Тиллерсон Россияни Ассад режими билан муносабатини қайта кўриб чиқишга чақирди\n22 ноябр 2019, Тошкент вақти: 18:31\nАҚШ Давлат котиби Рекс Тиллерсон Кремлни Идлибдаги тинч аҳолига нисбатан кимëвий қурол қўллаганликда айбланаëтган Сурия президенти Башар ал-Ассад режими билан муносабатларини қайта кўриб чиқишга чақирди:\n- Бу даҳшатли ҳужум учун Башар ал-Ассад етакчилик қилаëтган Сурия режими масъул эканига шубҳамиз йўқ. Фикримизча¸ россияликлар Ассад режимини бундан кейин ҳам қувватлашни давом эттириш масаласини жиддий ўйлаб кўришлари керак¸ деди АҚШ Давлат котиби.\nЖангарилар назоратида қолаëтган Идлиб шаҳрига 4 апрель куни уюштирилган кимëвий ҳужум оқибатида ўлганлар сони 70 га етди ва бу ҳужум халқаро майдонда жиддий эътирозларга сабаб бўлмоқда.\nҚўшни Туркия ҳукумати бу ҳужум қурбонлари жасадидан олинган анализлар кимëвий қурол қўлланилганини тасдиқлашини билдирди.\nАҚШ Давлат котибининг 12 апрель куни Москвага сафар қилиши белгиланган. Бу юқори даражали Трамп маъмурияти расмийсининг Россияга қилаëтган илк сафари бўлади.


Журналист ва блогерларга раҳмат айтаман – Муротжон Азимов - Халқ сўзи\n15:56 30 Ноябрь 2021 Жамият\n– Журналист ва блогерларга раҳмат айтаман, энг ўткир ва долзарб масалаларни дадил олиб чиқмоқда, жамоатчилик ва раҳбарлар эътиборини қаратмоқда,– деди вилоят раҳбари. – Натижада муаммолар ижобий ечим топиб, аҳоли манфаатларига хизмат қиляпти. Ҳар бир танқидий лавҳа ёки чиқишга тезкорлик билан жавоб берилиши, муносабат билдирилиши лозим. Айрим чиқишлар нохолис бўлса, охиригача ўрганиб, тезкор раддия беришни ҳам ташкил қилиш керак.\nШунингдек, М. Азимов ижтимоий тармоқларда тарқалган Чироқчидаги фуқаро ва ИИБ ходимлари ўртасидаги ҳолатни ҳам оқламаслигини айтиб, “ИИБ ходими оғир, босиқ ва маданиятли бўлиши керак-ку. Майли, ҳайдовчи айбдор, лекин ИИБ ходими бундай пайтда ақл билан иш тутиши керак. Қочса ҳам, 1 соатда топиш имкони мавжуд ҳозирги ахборот технологиялари ривожланган даврда”, дея ўз муносабатини билдирди.


"Лестер" "Челси"га қизиқиш билдирмоқда - Спорт UZ - Скачать музыку бесплатно новинки музыки 2016-2017\n"Лестер" "Челси"га қизиқиш билдирмоқда\n"Лестер" клуби "Челси" ҳужумчиси Лоик Ремига қизиқиш билдирмоқда. "Тулкилар" 29 ёшли франциялик футболчи учун 10 миллион евро таклиф қилишмоқда. Реми мавсумнинг биринчи қисмида етарлича ўйин амалиётига эга бўлмади. Шу сабабли унинг ўзи ҳам жамоасини алмаштиришга қарши эмас. - деб хабар бермоқда Stadion.uz нашри.


Хитойда 100 миллиондан ортиқ аҳолига эга ҳудуд карантинга олинди - zarnews.uz\nХитойда 100 миллиондан ортиқ аҳолига эга ҳудуд карантинга олинди\nХитойнинг шимолий-шарқида коронавирус хуружининг олдини олиш чора-тадбирлари туфайли 108 миллион одам карантин ҳудуди ичида қолди. Бу ҳақда Bloomberg агентлиги хабар берди.\nАгентлик тақдим этган маълумотга кўра, ҳудудда жами 34 нафар касалланиш ҳолати қайд этилган. Бироқ Цзилин вилояти ҳукумати автобус ва темир йўл ҳаракатларини тўхтатиш, мактабларни ёпиш ва одамларни алоҳидалаш қарорини қабул қилган. Ушбу чора-тадбирлар мамлакатда эпидемия тугади, деб ҳисоблаган аҳолининг саросимага тушиб қолишига сабаб бўлгани айтилмоқда.\nШулань шаҳри (Цзилин вилояти) раҳбарияти коронавирус тарқалишининг олдини олиш учун қатъий чоралар кўрилишини, жумладан, коронавирус инфекцияси аниқланган кўп қаватли уйлар карантинга ёпилишини маълум қилди. Ҳар икки кунда бир нафар оила аъзоси уйдан ташқарига чиқиши ва зарурий озиқ-овқат ва дори воситалари харид қилиши мумкин. Шу билан бирга, Шулань шаҳри ва шаҳар атрофидаги ҳудудларга кириш ва чиқиш тақиқланди.


Volvo автомобилга "Скайп" ўрнатди\n22:08 / 29.12.2016 5088\nVolvo компанияси интернет орқали матнли, товушли ва видео алоқани таъминловчи дастур Skype’ни автомобилга ўрнатган биринчи автомобилсозлик компанияси бўлди. Бироқ дастурнинг швед маркаси машиналаридаги функциялари конференц-алоқани қўллаб-қувватловчи овозли қўнғироқ билан чекланган.\n"Скайп" билан 90-серия моделлари: кроссовер XC90, седан S90 ва универсал V90 жиҳозланади. Skype for Business версиясидаги дастур мультимедиа тизимига тўлиқ интеграция қилинган, унинг учун алоҳида илова кўзда тутилган, бошқариш эса мультимедиа тизимининг тачскрин ёки рулдаги тугмалар билан амалга оширилади.\n90-серия эгалари "Скайп" орқали қўнғироқларни қабул қилиши ёки амалга ошириши ҳамда бир неча суҳбатдошлар билан бир вақтда конференц-алоқа ташкил қилиши мумкин. Бундан ташқари, дастурда суҳбатларни кейин тинглаш учун уни ёзиш имконияти кўзда тутилган.\n"Вольво" Microsoft билан ҳамкорлик доирасида янги лойиҳани тақдим қилди. Гап Cortana дастури ҳақида кетмоқда. Бу виртуал шахсий ёрдамчи бўлиб, яқин орада бу марка автомобилларида пайдо бўлади. Нутқни англаш орқали ишловчи тизим одамларга кундалик муаммоларни ҳал қилишда ёрдам беришга мўлжалланган.\nVolvo “келажак” юк машинасини тақдим қилди (видео)\nVolvo ўзи учувчи автомобил концептини намойиш қилди


Япония бош вазири 40 йил ичида Эронга илк маротаба ташриф буюради | Najot.org\n11.06.2019 Нажот 0 коментариев Синдзо Абэ,ташриф,Эрон,Япония\nЯпония бош вазири Синдзо Абэ 12-14 июнь кунлари Эронга ташриф буюриб, президент Ҳасан Руҳоний ва Эроннинг олий раҳнамоси оятуллоҳ Али Ҳоманаий билан учрашув ўтказади. Бу ҳақда Япония ҳукумати бош котиби Ёсихидэ Суга Токиодаги матбуот анжуманда маълум қилди.\nТаъкидланишича, Абэ 14 июнь куни Японияга қайтади. Ушбу ташриф Япония бош вазирларининг Эронга 40 йилдан кўпроқ вақт ичидаги илк ташрифи бўлади. Шунингдек, жорий йилда Япония ва Эрон ўртасида дипломатик алоқалар ўрнатилганига 90 йил тўлади.\nЯпония бош вазирларининг Эронга охирги ташрифи 1978 йилда юз берган.\nАбэ Эронга ташрифи арафасида АҚШ президенти Дональд Трамп билан телефон мулоқоти ўтказиб, у билан Эрондаги вазиятни муҳокама қилган.\nТрамп май ойида Японияга ташрифи вақтида Абэнинг АҚШ ва Эрон ўртасида воситачи ролини ўйнамоқчилигига қизиқиш билан қарашини айтган. Трамп Япония ва Эрон етакчилари яхши муносабатларда эканликларини қайд қилиб ўтган.\nKyodo ахборот агентлиги маълумотларига кўра, Абэнинг Эронга бўлғуси ташрифи 24 май куни Токиода Трампнинг миллий хавфсизлик бўйича ёрдамчиси Жон Болтон билан суҳбат давомида муҳокама қилинган. Бундан олдин Япония бош вазири 16 май куни Токиода Эрон ташқи ишлар вазири Муҳаммад Жавод Зариф билан учрашган. Абэ, шунингдек, Эронга ташрифи юзасидан Саудия Арабистони ва БАА раҳбарияти билан маслаҳатлашувлар ўтказган.\n← Хитой: Бу йирик давлат учун ахлоқсизлик ва шармандаликдир\nҲақиқатдан ҳам Эрон яҳуд вужудини ярим соатда вайрон қилишга қодир бўлса, у ҳолда нимани кутиб ўтирибди?! →\nХитой: Бу йирик давлат учун ахлоқсизлик ва шармандаликдир\nХитой: Бу йирик давлат учун ахлоқсизлик ва шармандаликдир АҚШ Huawei...


Собчак РФ АҚШдаги сайловларга аралашгани учун CNN эфирида узр сўради\nРоссия президентлигига номзод Ксения Собчак 8 февраль куни Россия Америка президенти сайловига аралашганлиги эҳтимоли учун АҚШ олдида узр сўради.\nCNN телеканали эфирида у агар россиялик хакерлар ҳақиқатан ҳам сайловларга таъсир ўтказган бўлишса, “бунинг учун чуқур афсусда” эканлигини билдирди. Собчак Россияни ажратиб қўймасликка, лекин унга халқаро жараёнларда кўпроқ иштирок этишга имкон беришларига ҳам чақирди.\nРоссия президенти сайлови 18 мартга белгиланган. Собчак уларда “Фуқаролик ташаббуси” партияси номидан қатнашади. ОАВ бир неча бор уни президент маъмурияти билан алоқаларда айблади, лекин у ўзининг номзоди қўйилишига Кремлнинг алоқадорлигини инкор қилиб келаяпти ва ўзини “Ҳаммага қарши” номзод деб атаяпти.\nСобчакдан ташқари, сайловда Сергей Бабурин ("Россия умумхалқ иттифоқи"), Павел Грудинин (РФКП), Владимир Жириновский (РЛДП), Владимир Путин (ўз номзодини ўзи қўйган), Максим Сурайкин ("Россия коммунистлари"), Борис Титов ("Тараққиёт партияси") ва Григорий Явлинский ("Яблоко")лар ҳам қатнашмоқда. Мухолифатчи Алексей Навальний Кировлес иши бўйича судланганлиги олиб ташланмаганлиги боис, сайловга қўйилмади.


Яқинда телевидениеда Сурияга бориб террорчилар сафига қўшилган ҳамда ўз Ватанига хиёнат қилганлар ҳақида кўрсатув берилди. Оналар фарёди, оталар афсус-надомати қалбимни жунбушга келтирди. Нафақат жунбушга келтирди, гўёки бетимга тарсаки тушгандай бўлди. Зеро, кимнингдир юртга хиёнати ҳар биримизнинг кўксимизга ханжардек қадалиб, юракда оғриқ уйғотади. Бунча ношукурмиз, замондош!\nАллоҳга беадад шукурлар бўлсинки, яхши замонларга етдик. Ҳаётимиз фаровон, осмонимиз беғубор, юртимиз тинч. Ижтимоий-иқтисодий тараққиёт янги босқичга кўтарилди. Қишлоқларимиз шаҳардан қолишмас даражада кўркамлашди. Болаларимиз ҳар жиҳатдан доно, зукко ва билимли. Аммо гурунч курмаксиз бўлмас, деганларидек, шундай дориломон кунларнинг қадрига етмай, замонадан нолийдиганлар борлиги ғоят таассуфли. Иш йўқ, шароитим оғир, деган баҳона билан мур¬ғаккина гўдакларини ташлаб, хорижга иш излаб кетганлар ора-чорада учраётгани эса ундан-да аянчли. Ваҳоланки, юртимизда ишлайман деганга барча шароит муҳайё. Президентимиз ёшларга ҳам, кексаларга ҳам чексиз имконият бериб қўйибдилар, нега фойдаланмаймиз? Кичик бизнесга кенг йўл очилган, имтиёзли кредит олиб ишингни йўлга қўй, ҳам сенга фойда, ҳам давлатга! Пул йўқ, иш йўқ, деб айюҳаннос солиб, тўрва-халтасини кўтариб хорижга иш излаб кетаётганларга "эй, биродар, ундан кўра томорқангда ишла, тадбиркорликни ўрган", дегим келади. Шукур қилмоқни одат қилайлик! Ахир чет элда алданиб, хор-зор бўлганлар ҳақидаги хабарларни кунора эшитиб турибмиз-ку!\nҚишлоқда яшаб, иморат қурганмисиз? Лойга кириб, тупроқ чангаллаб устодорлик азоби нелигини биласизми? Шу кунларда Президентимиз ташаббуси билан қишлоқларда янги лойиҳа бўйича арзон нархдаги намунали уйлар қурилмоқда.Ота-боболаримиз орзу қилган бу уйларда барча шароитлар яратилиб, уларнинг узоқ йиллик кредит асосида берилаётгани қишлоқ аҳлининг қаддини кўтарди. Бундай уйларда роҳатланиб яшасагу, фарзандларимизнинг моддий аҳволини хиёнатчилар юборган маблағ эвазига ўнгламоқни ихтиёр этсак, нонкўрлик эмасми?! Бизга нима етишмаяпти, ўзи!? Наҳот маънавиятдан моддият шу қадар устун!\nКасбим тақозоси билан хотин-қизлар ҳаёти билан яқиндан танишиш учун қишлоқ айлансам, ишга нўноқ, аммо гапга жуда чечан аёлларимиз борлигидан уялиб кетаман гоҳо. Қишлоқда яшаб, сигир соғмаса, сут пиширмаса, гуппи чалиб айрон қилмаса, болаларига ҳар эрталаб ширчой пиширмаса, бундай хонадонда барака бўлармиди? Ахир қорамол нақ хазинанинг ўзи-ку! Сигири бор хонадондан сут, қатиқ, қаймоқ, сариёғ аримайди. Ҳар йили сигир болалайди, бузоғини сотса пул бўлади. Бунинг учун меҳнат қилиш керак, албатта. Жонини койитгиси келмаган баъзилар эса мол боқишдан орланишади, рўзғор танқислигидан эса нолигани-нолиган.\nЎтмишда бувиларимиз, момоларимиз не-не кунларни кечиришмаган. Қаҳатчилик, уруш йиллари, ундан сўнгги тикланиш даври уларнинг ёшлигини ўғирлагани рост. Аммо шундай оғир кунларда ҳам улар орасидан ҳаётдан нолигани топилмаган.Болалари ватанфуруш бўлиб вояга етмаган. Чунки улар тежамкор, тадбиркор, уқувли, шу билан бирга зиёли ҳам бўлишган. Рутубатли қиш кунларида сандал атрофига ўтириб, қора чироқ ёруғида пахта ситиб туриб навоийхонлик, машрабхонликлар қилишган, болаларига эртагу достонлар айтиб беришган. Бир этак ёш болани парваришлаб, уларнинг устини бутлаб, чеварлик ортидан рўзғорни бадастир этишгани айни ҳақиқат.\nШу кунларда биз, бир гуруҳ фаоллар аҳоли ҳаёти билан яқиндан танишмоқ мақсадида хонадонма-хонадон юрибмиз. Чекка қишлоқдаги бир ҳовли дарвозасини қоқдим. Уй эшиги очилиб, қадди-қомати келишган, дид билан кийинган қирқ ёшлардаги аёл оёғидаги қимматбаҳо шиппагини босайми-босмайми дегандек саллона қадам ташлаб мен томон кела бошлади. Унга ҳавасим келди. Ҳусни малоҳатда тенги йўқ экан. Кийимлари бирам ярашиб турибди. Назокат билан юришини-чи! Ақлу заковатда ҳам бебаҳо бўлса керак, де¬диму, уни ўзимга таққослаб, кўринишимдан уялдим. Негаки, доим шошилиб юраман. Ўзимга қарашдан кўра ишим муҳим кўринади. Мана, 65 га чиққан бўлсам-да, уй ва томор¬қа ишларини тугатгачгина хотиржам бўламан.\nАёлнинг тавозе билан берган саломидан хаёлларим бўлинди. Ҳовлига кирдик. Шинамгина хонадон. 8 сотих томорқага тариқ экилган, аммо ўрилмай турибди.У ўзини таништириб, муаммо ўрнида нарх-наво қимматлигидан нолий кетди. "Битта қовоқ бунча, бир кило картошка унча, бир кило пиёз фалон пул, бир кило исмалоқ тўрт минг сўм," дея жаврай бошлади.\n—Сингилжоним, қишлоқда яшаяпсизми, яшашни билинг-да, нолишни эмас, —дея унга насиҳат қилган бўлдим.—Бу кунларга етганлар бор, етмаганлар бор. Ватанимиз тинч-осуда. Шундай жаннатмакон ўлка яна қаерда бор? Кузда дастурхондай жойга пиёз эксангиз, қиши билан кўкини ейсиз, баҳорда бош пиёз бўлади. Кўрпачадай жойга картошка эксангиз, олмадай бўлганидан кейин кавлаб еяверасиз. Бир парча жойга исмалоқ эксангиз, тўрт қулоқ бўлганидан бошлаб дастурхонингиз кўкатли таомлардан файзга тўлади. Тўрт минг сўм сарфлашга на ҳожат, синглим. Ортиқчасини бозорга чиқарсангиз, ҳамёнингизга пул киради. Помидор эксангиз, йил бўйи ундан ҳосил оласиз. Уддабурон бўлсангиз, ундан тайёрлаган салату тузламалар қиш бўйи болаларингизга мадор бўлади. Излаган имкон топар, деганлари шу-да!\nГапимни тугата туриб: "Бизнинг хонадонда эса бозордан ҳеч нима сотиб олинмайди, рўзғорга керакли ҳамма нарса томорқада етиштирилади, демак, умрим беҳуда ўтмабди", дедиму, ич-ичимдан ўзимнинг шошиб-пишиб юришимдан фахр¬ландим.\nХулоса ўрнида айтмоқчиманки,эндиликда юртимиз тараққиётнинг янги босқичига қадам қўйди. Бу йўлдаги илк одимлар эса инсон манфаатларига дахлдорлиги билан аҳамиятли. Президентимиз Ш.Мирзиёев томонидан оқилона ўйлаб, белгиланаётган устувор тамойилларда аввало халқ манфаати назарда тутилмоқда ва у ҳамма нарсадан устун қўйилмоқда. Демоқчи бўлганим, хулоса чиқарайлик, азиз опа-сингиллар, фикр қилайлик, ўзгарайлик, замондошлар! Тадбиркорлик ҳаётимизнинг бош мезо¬нига айлансин. Янгича фикрлаб, янгича яшашни ўрганайлик. Ёшларимизнинг маънавий дунёқарашини юксалтириш учун аввало ўзимиз уларга ибрат бўлайлик. Айтаётган сўзимиз ва бажараётган амалимиз бир бўлсин!\nМуқима ПЎЛАТОВА, Ғиждувон тумани, "Қорахони" қишлоқ фуқаролар йиғини.


Ижро органи парламентдан ҳайиқиб туриши керак – Шавкат Мирзиёев | Qalampir.uz\nЖамият\t20 Январь 17:00 1889\nБугун Сенатнинг янги раиси ва ўринбосарлари сайланади\nПрезидент Шавкат Мирзиёев янги сайланган депутатларга ижро органи устидан ўз назоратларини ўрнатиши, улар депутатлардан ҳайиқиб туриши кераклиги ҳақида айтиб ўтди.\n“Жойларда давлат бюджетидан берилган маблағларни нотўғри фойдаланиш, талон-торож қилиш, энг катта нарса – коррупция ҳолатлари ҳануз учраб турибди. Халқ вакиллари ўз ваколатларига асосланиб, таъсирчан назорат ўрнатса, уларни ҳам, Қонунчилик палатасини ҳам обрўси ошган бўларди.\nЭнг муҳими, эл-юрт учун фойда бўларди. Бюджетдан сарфланган ҳар бир сўм учун Молия вазирлиги халқ вакиллари олдида ҳисобот бериши барча идоралар давлат маблағини аниқ мақсадлар учун ишлатиши бўйича парламентдан ҳайиқиб туриши керак”, дейди Президент Мирзиёев.\nДавлат раҳбари ушбу сўзга (ҳайиқиб туриши- таҳр.) изоҳ берди, ҳамда янги депутатларга ишониши ҳақида гапирди.\n“Ҳайиқиб туриши деган жайдари сўзни ўзим ёздим. Ҳайиқиб деганда сал сизларга ҳурмат ошади-да. Қанча сизларнинг обрўларингиз баланд бўлса, қанча мустақил бўлсангиз, ижро органи қанча ҳайиқиб турса, менга жуда ёқади. Ана шундай ҳайиқиб турадиган парламент бўласизлар деб ишонаман”, дейди Шавкат Мирзиёев депутатларга қарата.\nШавкат Мирзиёев Қонунчилик палатаси\n18 Сентябрь 18:04 36501\n18 Сентябрь 20:50 32328


УЛУҒ НИЯТЛАРГА ОЛЛОҲ ҲАМ ЁРДИР! – Фарғона ҳақиқати\nБугун мен истиқлолнинг 30 йиллик қутлуғ санаси остонасида туриб, ортга назар ташлайман. Ўрта мактабда ўқиб юрган кезларим ёдга тушади. Ўтган асрнинг 90-йилларида мактабни битириш арафасида эдик. Матбуотда бизга нотаниш Фитрат, Чўлпон, Мунаввар қори, Беҳбудий, Усмон Носир, Отажон Ҳошим деган номлар тез-тез тилга олина бошлади. Улар ёзган асарлардаги юрт қайғуси, дин ва миллат масаласини ўқиб, бироз довдираш ҳолатига тушдик. Сабаби, куни кеча шўро сиёсати кўкларга кўтарилган, шу сиёсат манфаатларидан келиб чиқиб ёзилган дарслик-ларни ўқиб ўрганган, октябрят, пионер, комсомол сафида туриб маълум маънода шу тузум ғояларига хизмат ҳам қилган эдик-да. Турли слётлар, анжуманларда, танловларда ўзимиз бориб кўрмаган, фақат хариталарда кўрсата оладиган “бепоён” юртни ватаним деяётган ёшлар эдик. Секин-аста биз “халқ душмани” деб билганимиз, аслида, миллат учун, ватан учун жон тиккан ҳақиқий юрт ўғлонлари эканлигини англай бошладик. Чўлпон асарларини ўқиб йиғлаганман. “Кишан кийма, бўйин эгма, Ки сен ҳам ҳур туғулғонсен!” дея ҳайқирган шоирнинг қисматига ачинганман.\nЭрк ва озодликни тараннум этиш муқаррар ўлимга олиб борар эди шўро тузуми йиллари. Хайрият, катта машаққатлар, йўқотишлар эвазига бўлса ҳам миллатнинг қадди тикланди. Руҳи сарбаланд бўлди. Дарёлар асл ўзанига қайта бошлади.\n1991 йилнинг 1 сентябри мен учун ҳам унутилмас кун бўлиб қолди. Оиламизда қўшалоқ байрамни нишонладик. Шу санада мен Муқимий номидаги Қўқон давлат педагогика институти ўзбек тили ва адабиёти факультетига ўқишга қабул қилиндим. Биринчи курсда “Ўзбек адабиёти тарихи” фанидан дарслар бошланди. Аҳмад Яссавий, Бурҳониддин Рабғузий, Хўжаназар Ҳувайдо, Сўфи Оллоёр ижодини биринчи бор катта ҳайрат ва ҳаяжон билан ўқидик. Имом Бухорий, Бурҳониддин Марғиноний, Мотуридийлар юрти экан бу диёр… Буни ҳам мустақиллик туфайли англадик.\nМустақилликнинг дастлабки йиллариданоқ миллий ва маданий меросга алоҳида эътибор қаратилди. 1991 йилни “Алишер Навоий йили” деб эълон қилиниши ва шу йилнинг 1 октябрида Миллий боғда Навоийнинг муҳташам ҳайкали қад ростлаши кейинги ўттиз йиллик ҳаётимизда жуда катта аҳамият касб этди. Миллатни якдил қилди. Биз талабалар истиқлол шарофати билан Навоий асарларининг анъанавий муқаддима қисми билан танишдик. Буюк мутафаккир бобомиз илгари сурган комил инсон ғоясини қалбимизга жо эта бошладик. Ватаннинг остонадан бошланишини, Ватан ободлиги кўнгиллар ободлиги билан уйғун эканлигини, Ватан ва миллат учун фидойи бўлиб яшаш энг олий бахт эканлигини чуқур ҳис қила бошлаган эдик шу кезлар. Бугунги кунга келиб эса, навоийшунослик соҳасида қатор хайрли ишлар амалга оширилмоқда. Ҳар йили Ҳазрат Навоий таваллудига бағишланган халқаро илмий анжуманлар ўтказилмоқда. Алишер Навоий номидаги халқаро жамоат фондининг ташкил этилиши эса бу соҳадаги ишларнинг янада юксалишига сабаб бўлиши, шубҳасиз.\nМана, 25 йилдан буён талабаларга “Ўзбек адабиёти тарихи”, “Адабиёт назарияси” фанларидан сабоқ бериб келмоқдаман. Менда таққослаш имкония-ти бор. Кечаги шўро тузумининг сўнгги талвасаларига гувоҳ бўлган бўлсам, озод диёрнинг обод кунларига, мусаффо тонг-ларига, осойишта тунларига, асрларга татигулик қутлуғ 30 йилидаги бетакрор ўзгаришларга ҳам шоҳидман.\nИстиқлол биринчи навбатда ижодкорга сўз ва фикр эркинлигини берди. Бадиий ижод билан кўнгил одамлари шуғулланмоқда. Бугун яратилаётган асарлар жаҳон адабиёти намуналари билан бўйлаша оладиган савияда. Кеча Абдулла Қодирийнинг “Ўткан кунлар” асари Германияда “Тошкентлик севишганлар” номи билан машҳур бўлган бўлса, бугун бутун ер юзи Эркин Аъзам, Хуршид Даврон, Усмон Азим, Назар Эшонқул, Улуғбек Ҳамдам, Исажон Султон каби ўзбек адибларининг асарларини катта мароқ билан мутолаа қилмоқдалар.\nОзод ва обод Ватанимизга кўз тегмасин! Яратганнинг бизга туҳфа этган инъоми – жаннатмонанд диёр ҳамиша гўзал ва бетакрор бўлиб бораверсин!\nинститути ўзбек тили ва адабиёти факультети декани, филология


ЕОИИга аъзо бўлишнинг фойда ва зарарлари: Қозоғистон, Беларусь ва Россия мисолида — Review.uz\nЖаҳон банки томонидан 2011 йилда амалга оширилган тадқиқот, Божхона иттифоқига (БИ) аъзо бўлиш, мамлакатлар иқтисодиётига қандай таъсир этишини баҳолайди.\nЖаҳон банки томонидан 2011 йилда амалга оширилган тадқиқот Божхона иттифоқига (БИ) аъзо бўлиш, мамлакатлар иқтисодиётига қандай таъсир этишини баҳолайди. Хусусан, тадқиқот “ҳисобланадиган умумий мувозанат модели”дан фойдаланган ҳолда Қозоғистон, Беларусь ва Россия Федерациясининг БИга аъзо бўлиш уларнинг ялпи ички маҳсулоти (ЯИМ) ҳамда саноат ялпи ишлаб чиқаришига таъсирини ўрганади.\nМаълумот учун, 2010 йилда Беларусь, Қозоғистон ва Россия Федерацияси ўртасида Евросиё Божхона Иттифоқи иш бошлади. БИ шартномасига кўра, Иттифоқ ҳудудида сотиладиган товарларга божхона тўловлари бекор қилинди ва учинчи давлатлар учун ягона ташқи тариф жорий этилди. 2012 йилдан бошлаб аъзо давлатлар ўртасидаги иқтисодий интеграция Евросиё Иқтисодий Макони (ЕОИМ) номи остида давом этиб, ЕОИМ инсонлар, товарлар, хизматлар ва капиталнинг эркин харакатини таъминлашни назарда тутган. 2015 йилнинг 1 январида Божхона Иттифоқи ва Евросиё Иқтисодий Макони тугатилиб Евросиё Иқтисодий Иттифоқи (ЕОИИ) сифатида қайта ташкил қилинди ва шу йилнинг январида Арманистон, августида эса Қирғизистон Иттифоққа аъзо сифатида қабул қилинди.\nНатижаларнинг ишончли эканлигини таъминлаш мақсадида, тадқиқот Иттифоққа киришдан кутилаётган фойда ва зарарларни 3 сценарийда баҳолайди:\nДастлабки сценарий энергетика соҳасидан бошқа барча соҳаларда учинчи давлатлар учун ягона тариф сеткаси жорий этишни назарда тутади;\nИккинчи сценарийда дастлабки сценарийга қўшимча равишда аъзо давлатлар ўртасида энергетика соҳасидаги тарифлар қисман уйғунлаштирилади. Хусусан, БИга аъзо мамлакатлар томонидан ярим-тайёр нефть маҳсулотлари тенг миқдорда сотилади. Аммо, қайта ишланган нефть маҳсулотларининг реализацияси мамлакатларнинг ички божхона сиёсати асосида амалга оширилади;\nУчинчи сценарийда дастлабки сценарийга қўшимча тарзда энергетика соҳасида ҳам ягона тариф сеткаси ва божхона сиёсати жорий этилади.\nДастлабки сценарий ҳисоб-китоб натижаларига кўра, Беларусь ва Россияда ЯИМ ҳажми камайган бўлиб, Қозоғистонда эса бу кўрсаткичда ўзгариш кузатилмаган.\nСаноат тармоқларида катта ўзгаришлар рўй бермаган. Кутилганидек, Қозоғистон ва Беларусь республикаларининг текстиль тармоғида ўсиш кузатилган бўлиб, қўшимчасига Беларуснинг оғир саноати соҳасида ҳам ишлаб чиқариш ҳажми кўпайган. Натижада, Қозоғистон ва Россиянинг мос тармоғида ишлаб чиқариш ҳажми 11,4% га камайган. Қозоғистоннинг Божхона иттифоқига аъзо бўлиши унинг ҳақиқатдан ҳам Иттифоқдаги шериклари билан савдосининг кенгайишига олиб келган бўлсада, бу кенгайиш асосан импортнинг ўсиши ҳисобига юзага келган.\nЭнергетика соҳасида тариф сеткасининг қисман уйғунлашуви сценарийси натижаларига кўра, кўрсаткичлар сезиларли даражада ёмонлашган. Беларусь иқтисодиётида муҳим аҳамиятга эга ярим тайёр нефть маҳсулотларини ишлаб чиқариш 211%га ортган бўлсада, бошқа барча соҳаларда ишлаб чиқариш ҳажми пасайиши кузатилган, натижада ялпи ички маҳсулот 6%га камайган. Бунинг асосий сабаби сифатида бошқа саноат тармоқларидан ишлаб чиқариш омилларининг энергетика соҳасига кўчиши кўрсатилган.\nРоссия ва Қозоғистонда енгил саноатнинг (хусусан, текстиль тармоқлари) жадаллашиши ҳисобига Беларуснинг мос тармоқларида ишлаб чиқариш ҳажми камайган.\nБарча соҳаларда ягона тариф сеткасини жорий этиш сценарийсига мувофиқ кўрсаткичлар БИ аъзолари учун салбийлигича қолган. Беларусь бошқа мамлакатлар орасида ЯИМ қиймати бўйича энг катта йўқотишларга учраган бўлсада, ЯИМ ҳажмидаги йўқотишлар 2-сценарийга нисбатан 2 марта камайган. Бунга ресурслар тақсимланишининг оптималлашуви сабаб бўлган. Улар қиёсий ёки мутлоқ устунликка эга тармоқларга кўчиб, натижада БИга аъзо бўлишнинг салбий оқибатларини қисқартирган.\nБу сценарийда ҳам Қозоғистоннинг текстиль тармоғида жадаллашув юз берди ҳамда соҳада маҳсулот ишлаб чиқариш ҳажми 3,6%га ошди. Ҳисобларга кўра, қуйидаги тармоқлар БИга аъзо барча мамлакатлар мисолида бирдек ўсишга эришган (win-win case): 1 сценарийда молиявий ҳизматлар, 2 сценарийда ёқилғи ва транспорт ҳизматлари ҳамда 3 сценарийда гўшт маҳсулотлари, коммунал ва транспорт ҳизматлари соҳалари барча аъзо давлатлар мисолида жадаллашган.\nЎзбекистон иқтисодиёти учун хулосалар:\nЎзбекистон мева-сабзавот маҳсулотлари учун янги имкониятлар очилади. Тадқиқот натижалари барча сценарийларда аъзо давлатлар кесимида ишлаб чиқариш омиллари бошқа соҳаларга кўчиши натижасида озиқ-овқат ва полиз маҳсулотларини етиштириш ҳажми камайганини кўрсатади. Мос равишда, ушбу давлатларда мева-сабзавот, полиз экинлари ва бошқа маҳсулотлар импортига талаб ортиб бормоқда. Бунга ЕОИИ мамлакатлари қишлоқ хўжалиги маҳсулотларининг соф импортчиси бўлиб қолаётганлиги асос бўлиб хизмат қилмоқда.\nҲозирги кунда Ўзбекистоннинг мева-сабзавот маҳсулотлари экспорти потенциали $5 млрд баҳолансада, турли сабабларга кўра, 2018 йилда мавжуд потенциалнинг фақатгина 20%ига тенг (992,7 млн доллар) миқдордаги маҳсулотлар экспорт қилинган. Мева-сабзавот маҳсулотлари экспортида Ўзбекистоннинг асосий савдо шериклари Россия (экспортда улуши 50%дан ошиқ) ва Қозоғистон (экспортда улуши 23% атрофида) ҳисобланади.\nЕОИИ мамлакатлари бозорларида Ўзбекистон мева сабзавотлари сифат ва нарх жиҳатидан рақобатбардош эканлигини сабабли ЕОИИга аъзо бўлиш мазкур тармоқнинг экспорт салоҳиятидан тўлиқ фойдаланишга имкон беради. Зеро, ЕОИИга аъзолик божхона расмийлаштирув жараёнларининг осонлашиши ва транспорт ҳаражатларининг тушишига олиб келади. Натижада, Ўзбекистон озиқ-овқат маҳсулотларининг рақобатбардошлилиги янада ошиб, экспорт қилувчилар учун янги имкониятлар эшиги очилади.\nЕнгил саноат махсулотлари, ҳусусан тўқимачилик, чарм-пояфзал ва тикувчилик маҳсулотлари экспортининг ошишига олиб келиш эҳтимоли мавжуд. Тадқиқот натижаларига кўра БИга аъзо бўлиш, барча сценарийларда, енгил саноат тармоғининг (жумладан, текстиль соҳасининг) жадаллашувига ҳамда ишлаб чиқариш ҳажмининг ошишига олиб келади.\nЎзбекистон ЕОИИ давлатларига нисбатан арзон ишчи кучи ҳамда етарли хом-ашё базасига эга эканлиги унинг қиёсий устунлиги ҳисобланади. Бу эса енгил саноат маҳсулотлари таннархида ўз аксини топган. Мисол учун, бир жуфт чарм-пояфзал маҳсулотининг таннархи Ўзбекистонда ўртача $9-10, Қирғизистонда $15-17, Қозоғистонда $22-24, Россияда эса $37-40 ни ташкил этади.\nБундан ташқари, тармоқнинг экспорт салоҳияти қуйидагилар ҳисобига 2 мартага ошириш имконияти мавжуд:\nТранзит ҳаражатларини камайтириш ва товарларни Қозоғистон ҳудуди орқали транзит қилишни соддалаштириш;\n2018 йилда ишлаб чиқариш қувватларидан фойдаланиш Ўзбекистон чарм-пояфзал саноатида ўртача 76.2%ни, тўқимачилик маҳсулотлари ишлаб чиқаришда 73%, кийим-кечак тармоғида эса 66.7%ни ташкил этганлигини ҳисобга олиб Ўзбекистон чарм-пояфзал, тўқимачилик ва кийим-кечак маҳсулотларининг фойдаланилмаётган экспорт салоҳиятини мавжуд ишлаб чиқариш қувватларининг максимал юкланиши ҳисобига ЕОИИ бозорларига йўналтириш.\nЖаҳон Банки материали асосида Иқтисодий тадқиқотлар ва ислоҳотлар маркази етакчи илмий ходими Хасан Мажидов тайёрлади.\nAn Initial Estimation of the Economic Effects of the Creation of the EurAsEC Customs Union on Its Members. Poverty Reduction And Economic Management Network (Prem) #47


Украин кучлари бўлгинчилар пистирмасига учради - BBC O'zbek\nУкраинанинг Донецк вилоятидаги Малайзия учоғи қулаган жойга яқин ҳудудда бўлгинчилар уюштирган пистирмада камида 10 украин аскари ҳалок бўлган.\n"Маҳаллий шароитларни яхши билган душман кучлари Шахтёрск аҳоли пунктида пистирма уюштириб, бизнинг қўшинларимизга қарата ўт очишди", - дея хабар қилди Украина шарқидаги аксилтеррор амалиётлари матбуот воизи Владислав Селезнёв.\nАксилтеррор амалиётларининг Фейсбукдаги саҳифасида айтилишича, украин ҳарбийлари ортга чекинганлар ва ҳозирча жанг майдонидан саккиз жасад олиб чиқилган.\n"Жангарилар ҳалок бўлганлар жасадининг олиб чиқилишига қаршилик кўрсатиб, жанг майдонини мунтазам равишда ўққа тутишаяпти. Аксилтеррор амалиёти мутахассислари, шунингдек, жасадларнинг шахсини аниқлашдек муаммога юз тутдилар", - дейилади хабарда.\nАйни дамда Украина матбуоти ҳалок бўлганлар сони 20дан ортиқ эканини хабар қилган.\nБўлгинчиларнинг ўзлари эса украин армиясининг 30дан ошиқ ҳарбий техникасини йўқ қилганларини айтишмоқда.\nЖанглар давом этаётган бир вақтда 70 нафар Голландия ва Австралия полицияси экспертлари Малайзия учоғи қулаган жойда тергов ишларини бошлаб юборганлар.\nОврўпода Хавфсизлик ва Ҳамкорлик Ташкилотининг карвони билан келган мутахассислар яқин орадаги фермада ўз базаларини ўрнатганлар.\nАвстралия ҳалокат майдонида ҳали 80 йўловчи жасади қолаётганига ишонади.


Авиация инспекцияси: парвоз хавфсизлиги ва техник назорат - Номадлар,Турклар,Қозоқ одатлари ва анъаналари,Қозоғистон табиати | QazaqTV\n#ИКАО #авиация #сертификат #аэропорт\nҚозоғистон авиация администрацияси парвозлар хавфсизлиги устидан назоратни кучайтиради. Ҳозирда республика шу ёзда бўлиб ўтадиган ИКАО текширувига тайёрланмоқда. Дарвоқе, бу олдинда турган, халқаро ташкилот 2023 йил охири, 2024 йил бошида ўтказишни кўзлаган фуқаро авиацияси соҳасидаги йирик аудитнинг бир қисми, холос. Унинг натижаларига кўра, мамлакат ИКАО халқаро стандарти талабларига мосликни 80 фоизга етказиш ниятида.\n- Парвозлар хавфсизлиги ва авиация бехатарлиги соҳасидаги техник назорат ва кузатув - Қозоғистон авиация администрациясининг асосий вазифаси. Дарвоқе, давлатнинг 100 фоизлик иштирокидаги бундай бошқарув модели МДҲ давлатлари орасида илк маротаба Қозоғистонда жорий қилинган.\nҲар йили Қозоғистон авиация администрацияси авиакомпания ва аэродромларни сертификациядан ўтказади, аэронавигация аудити, махсус хизматлар билан инспекциявий текширувлар ҳам бўлади. Улардан бири муҳим вазифа бажаради - аэродромларнинг учишга яроқлилигини текширади.\n- Учиш-қўниш йўлагининг ҳақиқий ҳолатини текшириш учун шу ердан юриб кўрамиз, йўлак устида ҳаракатланамиз, тўсқинликлар борми-йўқми, кузатамиз, кейин керакли талабларга мослигини текширамиз…\nАэродромда инспекция ўтказиш чоғида, биринчи навбатда, унинг жисмоний ҳолати ҳисобга олиниши керак: маркировка қопламаси тузилиши, чекловлар ёки тўсқинликлар борлиги. Бундай текширувлар йилига жами 20 мартача бўлиши режалаштирилган.\nБахтияр Сейдахметов, департамент авиация инспектори:\n- Маълумки, Қозоғистонда 25 та сертификатланган аэропорт мавжуд, уларнинг 18 таси халқаро аэропорт, 7 таси ички фойдаланиш учун, 6 таси сертификатланган вертодромлар. 2020 йилда 900 дан ошиқроқ камчилик аниқланган, барчаси аэродромларда ўтказиладиган тадбирлар пайтида бартараф этилади. Бундай хатоликларни камайтириш учун департаментимиз аэродромни бошқариш ва парвозлар бехатарлиги тизимини ишлаб чиқмоқда.\nБу йил ташкил топганига икки йил тўладиган Қозоғистон авиация администрацияси фаолияти туфайли мамлакатда сертификатлаш ўтказилиши, парвозлар хавфсизлиги сифати ошди, ушбу соҳада эришилган натижалар мақтанишга арзийди.\nАвиапарвозлар нархи ошди\nҚозоғистон яна бир қанча давлатнинг вакцинация паспортини тан олди\n«QazVac» ка «Халал Даму» сертификати берилди\nҚозоғистонда самолёт ишлаб чиқарилади


Qalampir.uz - Бош вазир Шавкат Мирзиёев Устюрт газ-кимё мажмуасини ишга тушириш маросимида иштирок этди\nБош вазир Шавкат Мирзиёев Устюрт газ-кимё мажмуасини ишга тушириш маросимида иштирок этди\n09:13, 23.05.2016 Жамият\nСурғил кони негизида бунёд этилган Устюрт газ-кимё мажмуаси Ўзбекистон ва Жанубий Корея ҳамкорлигининг ёрқин намунасидир.\nЖорий йилнинг 21 май куни Сурғил кони негизида барпо этилган Устюрт газ-кимё мажмуаси қурилиши якунланиши ва унинг ишга туширилишига бағишланган маросим бўлиб ўтди. Унда Ўзбекистон Республикаси Бош вазири Шавкат Мирзиёев, Корея Республикаси Бош вазири Ҳван Гё Ан иштирок этиб, нутқ сўзлади. Бу ҳақда ЎзА хабар бермоқда.\nСурғил кони негизида бунёд этилган Устюрт газ-кимё мажмуаси Ўзбекистон ва Жанубий Корея ҳамкорлигининг ёрқин намунасидир. Бу нефть-кимё соҳасида нафақат Ўзбекистон, балки МДҲ ҳудудида узоқ муддатли молиялаштириш асосида ҳаётга татбиқ этилган дастлабки кенг кўламли лойиҳадир.\nКорея Республикаси Бош вазири Ҳван Гё Ан сўзга чиқар экан, Ўзбекистон Жанубий Кореянинг Марказий Осиёдаги асосий шериги ва стратегик ҳамкори эканини алоҳида таъкидлади.\nУмумий қиймати 4 миллиард долларлик ушбу лойиҳанинг амалга оширилиши йилига 4,5 миллиард куб метр табиий газни қайта ишлаш ҳисобидан 3,7 миллиард куб метр газ, 387 минг тонна полиэтилен, 83 минг тонна полипропилен, 102 минг тонна пиролиз дистилляти ва бошқа қимматбаҳо маҳсулотлар ишлаб чиқариш имконини беради.\nҚурилиши 2012 йилда бошланган Устюрт газ-кимё мажмуасида газни тақсимлайдиган, этилен, полиэтилен, полипропилен ишлаб чиқарадиган ва энергия манбалари билан таъминлайдиган жами бешта завод, шунингдек, замонавий инфратузилма объектлари барпо этилган. Улар дунёдаги энг замонавий юқори технологиялар билан таъминланган, энг сўнгги русумдаги ускуналар ўрнатилган. Мажмуада 1300 га яқин мутахассис фаолият кўрсатмоқда. Уларнинг уч юздан зиёди коллеж битирувчиларидир.\nУстюрт газ-кимё мажмуасида маҳсулот ишлаб чиқариш жараёни синов тариқасида ўтган йили бошланган эди. 2015 йилда 54,9 минг тоннадан зиёд суюлтирилган углеводород гази, 34 минг тоннадан ортиқ газ конденсати ишлаб чиқарилди. Магистрал газ қувурларига 1,8 миллиард куб метрдан ортиқ этан ва газ, “Ўзбекэнерго” акциядорлик жамияти энергия тизимига 87,5 минг мегаваттдан зиёд электр энергияси етказиб берилди. Айни пайтда пиролиз дистилляти Бухоро нефтни қайта ишлаш заводига бензин тайёрлаш учун юборилмоқда. Полиэтилен ва полипропилен қатор хорижий давлатларга экспорт қилинмоқда. Шу кунга қадар қарийб 150 миллион долларлик 186 минг тоннадан ортиқ полиэтилен ва полипропилен Марказий ва Шарқий Осиё, МДҲ ва Европа мамлакатларига жўнатилди. Маълумотларга кўра, 2020 йилга бориб полиэтилен ишлаб чиқариш ҳажми 4,1 баробар ошади.\nТеглар:Устюрт газ-кимё мажмуаси Ўзбекистон-Корея Ҳван Гё Ан Шавкат Мирзиёев\nСергей Лавров Президент Ислом Каримов билан учрашади\n13:36, 07.02.2019 5 834\n19:42, 06.02.2019 2 489\n18:27, 31.01.2019 4 702\n20:11, 30.01.2019 5 253\n20:00, 30.01.2019 3 502


Пул билан ҳар кимни юлдузга айлантириш мумкинми? » Ўзбекистон янгиликлари – Zamin.uz\nПул билан ҳар кимни юлдузга айлантириш мумкинми?\nБугунги кун шоу-бизнесини кўрган одам хар қандай одамни юлдузга айлантириш мумкин деган хулосага келади. Чиройли ташқи кўриниш, очиқ-сочиқ кийим қарабсизки бўлажак мегаюлдуз тайёр, деб ёзади "DiydorAziz" нашри. Қўлига микрафон тутқазиб қатор шеърни ёд олса бўлди. Фонограммани ҳисобга оладиган бўлсак бу ҳам шарт эмас. Айнан шундай йўл билан порлаётган юлдузлардан бири Амира Алибекова билан шу хусусида суҳбатлашдик. Хонанда биз олға сурган фикр ҳақида шундай деди:\nЙўқ, асло. Оллох берган иқтидори бўлмаса у юлдуз даражасига чиқа олмайди деб ўйлайман. Тўғри фикрингизни тушуниб туримман. Демоқчисизки, пул реклама ва яхши прдюссер билан осон юлдуз бўлиш мумкин деб ўйлаётгандирсиз. Лекин, юлдузлик ортида катта меҳнат ва иқтидор, сабр ва жасорат ётади. Пул ва яхши продюссер билан чиққан иқтидорсиз киши узоққа бормайди менимча. Аввалари одамлар бир тийинсиз ҳам катта санаъткор бўлишга эриша олишган. Ёлғизгина иқтидорлари билан, меҳнат қилиб эл оғзига тушишган. Ҳа хозир пул, хомий катта рол ўйнайди, лекин вақтинча. Нима бўлганда ҳам тақдирда юлдуз бўлиш битилган бўлса, у албатта бўлади.\nБаъзи санаъткорларимизда исмларини тилга олишни истамайман, яхши ташқи кўриниш, катта пул сарфланган клиплар бор лекин уларда иқтидор сезилмайди.\nБу каби хонандаларфэшн йўналишидаги ўзига хос лойихалар хисобланади. Лекин, мени фикримча уларда ҳам ўзига яраша иқтидор бор. Уларнинг ҳам ўз мухлислари бор бўлса керак.\nКўпгина мухлисларнинг фикрича клипларингизда сизнинг образ, либосларингиз биринчи планда, иккинчи даражада эса клипдаги тасвир, учинчи бўлиб қандай куйлаётганингиз ва тўртинчи ўринда нима ҳақида куйлаётганингиз туради дейишди. Бу фикрга муносабатингиз?\nЙўқ мен бу фикрга асло қўшилмайман. Аксинча мен ташқи кўринишимни биринчи планга олиб чиқмайман. Тўғри мени образим имижим борасида ишлаймиз.Бироқ, мен қўшиқларим маъносига биринчи бўлиб ахамият бераман. Қўшиғимга клип ишлайдиган бўлсак уни сюжитига ҳам аҳамият бераман, албатта. Бу фикрларни нотўғри деб хисоблайман.\nЛекин, клипларингиз сюжети қўшиқларингиз мазмунига мосмасдек\nТўғри бўлиши мумкин. Бу фақат мени клипларимга тегишли муаммо эмас, бошқаларда ҳам шундай. Мени 90 фоиз қўшиқларим мухаббат хижрон, аламлари, жавобсиз севги ҳақида. Тасаввур қилинг энди клипларим ҳаммаси шу мавзуни олиб чиқса улар зерикарли бўларди. Шунинг учун ҳам трек йўналишида клип оламиз.\nҚўшиқларингиз ҳам уқадар мазмунли эмас.\nТўғри, лекин мен 50 ёшли хонанда эмасман-ку, ёшларбоп қўшиқ куйлайман.Бироқ, мени қўшиқларимни мазмунсиз деб ҳам ўйламайман. Масалан, “Умр ўтаверади”, “Нажотимсан”, “Икки сохиллар” каби қўшиқларимни яхшилаб тингласангиз уларда фалсафа мазмун борлигини сезасиз. Мен хар бир қўшиғимга кайфиятимни рухиятимни бериб куйлайман. Уларни одамлар тушуниб тинглашларини хохлардим.\nБироқ, тан олинг клипларда худди моделлардек номоён бўласиз.\nТўғри бўй бастим, тўла эмаслигим билан моделларга ўхшашим мумкин. Лекин моделлардан талаб қилинадиган ташқи кўринишга эга эмасман. Бу сохада умуман ўзимни тасаввур эта олмайман ва хохламайман ҳам. Оллох менга овоз берган ундан фойдаланиб куйлашни истайман. Моделлик мен учун эмас.\n14:57 Aмира Aлибекова тахаллусини қайтариб олди\n23:56 Лола: “Одамлар ўзгаларнинг ютуғидан қувона олмайди”\n21:53 Юлдуз Усмонова сахнага қайтди Обид Асомовчи?\n23:46 Юлдуз Усмонова катта саҳнага қайтмоқда\n01:39 Тамила ва Амира тахаллуси ва қўшиқларидан айрилди\n16:54 Ойбек ва Нигоранинг тўйи ихчам ўтади, улар тўйдан кейин асал ойига бормайди


ЎзА - Оқсаройда қабул\n28.11.2012 18:31 Чоп этиш версияси\nЎзбекистон Республикаси Президенти Ислом Каримов 28 ноябрь куни Оқсаройда Европа Иттифоқининг Ташқи ишлар ва хавфсизлик сиёсати бўйича олий вакили, Еврокомиссия вице-президенти Кэтрин Эштонни қабул қилди.\nДавлатимиз раҳбари Европа Иттифоқи ташқи сиёсат хизмати раҳбарини юртимизга ташрифи билан қутлар экан, ушбу учрашув Ўзбекистон билан Евроиттифоқ ўртасидаги муносабатларнинг бугунги ҳолатини батафсил таҳлил қилиш, ҳамкорликни ривожлантиришнинг устувор йўналишларини белгилаб олиш учун яхши имконият эканини таъкидлади.\nЎтган йиллар давомида турли соҳаларда ҳамкорлик бўйича салмоқли тажриба тўпланди, унинг мустаҳкам институционал асоси яратилди, бу икки ва кўп томонлама тузилмалар фаолиятида ўз ифодасини топмоқда. 1996 йили Флоренцияда имзоланган Шериклик ва ҳамкорлик тўғрисидаги битим ўзаро муносабатларни тартибга солувчи асосий ҳужжатдир.\nЎзбекистон ва Евроиттифоқ раҳбарларининг 2011 йил январь ойида Брюсселда ўтган олий даражадаги учрашуви ҳамда унинг якунлари бўйича имзоланган ҳужжатлар ўзаро муносабатларни сифат жиҳатдан янги поғонага кўтарди. Ўтган йили ўзаро товар айирбошлаш ҳажми 19 фоиз ўсиб, 2,36 миллиард АҚШ долларини ташкил этди. Жорий йилда ҳам бу ижобий тенденция давом этмоқда.\nТомонларнинг ўзаро савдо учун шарт-шароитни янада яхшилаш ва уни диверсификация қилиш бўйича маъқулланган саъй-ҳаракатларни, Ўзбекистонга Европадан сармоя жалб этишни янада кенгайтиришни, мавжуд ресурслар ва илғор технологиялар асосида қўшма лойиҳаларни амалга оширишни давом эттиришга тайёрлиги таъкидланди.\nДавлатга қарашли ва нодавлат ташкилотлар ўртасида маданий-гуманитар, илмий-маърифий ва бошқа соҳаларда тўғридан-тўғри алоқаларни қўллаб-қувватлашдан томонлар манфаатдор эканлиги қайд этилди.\nУчрашувда долзарб минтақавий муаммолар, Марказий Осиёда хавфсизлик ва барқарорликни таъминлаш, жумладан, Афғонистондаги вазият ривожи билан боғлиқ айрим масалалар муҳокама қилинди.\nКэтрин Эштон самимий қабул ҳамда икки томонлама муносабатлар, долзарб минтақавий ва халқаро масалалар юзасидан батафсил ва самарали фикр алмашиш борасида яратилган имконият учун Президент Ислом Каримовга миннатдорлик билдирди. Евроиттифоқ Ўзбекистон билан узоқ муддатли ва ўзаро манфаатли муносабатларни ривожлантиришдан манфаатдор эканини таъкидлади.\nУчрашувда Ўзбекистон ва Европа Иттифоқи манфаатларига тааллуқли бошқа масалалар ҳам кўриб чиқилди.\nЎзА, Сарвар Ўрмонов (сурат)


Мисрда Ал-Жазиранинг австралиялик мухбири озод қилинди\n17 май 2021, Тошкент вақти: 14:17\nАл-Жазира мухбирлари Б.Муҳаммад (чапда), П. Гресте (ўртада) ва М. Фаҳмий (ўнгда) Қоҳирадаги маҳкама қаршисида, 2014 йил 1 июни.\nАл-Жазира телеканали мухбири, асли австралиялик журналист Питер Гресте 1 февраль куни Миср қамоқхонасидан озод қилиниб, Кипрга кетаётган самолётга чиқариб юборилди.\nПитер Гресте Ал-Жазирадаги икки ҳамкасби – Канада фуқароси бўлган Муҳаммад Фаҳмий ва мисрлик Баҳер Муҳаммад билан биргаликда “ёлғон маълумотларни тарқатганлик”да айбланиб, 2013 йил декабрида ҳибсга олинганди.\nАл-Жазира телеканали раҳбарияти Питер Грестенинг озод қилинганини олқишлади, айни пайтда қолган икки мухбир озод қилинмагунича кўнгиллар жойига тушмаслигини билдирди.\n1 февраль куни Фаҳмийнинг қаллиғи уни Канадага депортация қилиш иши “якуний босқич”да турганини маълум қилди.\nМиср президенти Муҳаммад Мурсий ҳокимиятдан қулатилганидан кейин “Мусулмон биродарлар” ташкилоти билан ҳамкорлик қилганликда айбланмиш журналистлар Питер Гресте ва Муҳаммад Фаҳмий 7 йилданга, Баҳер Муҳаммад эса 10 йилга озодликдан маҳрум қилинганди. Ал-Жазира журналистлари ўзларига қўйилган айбловларни рад этганлар ва жиноят иши сохталаштирилганини билдирганлар.


Екатеринбургда уч полициячи аёл кишининг номусига тегди. Хўш, кейин-чи?.. - 24 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 24 » Екатеринбургда уч полициячи аёл кишининг номусига тегди. Хўш, кейин-чи?..\nШу йил 18 августда ярим кечаси хизмат бурчини ўтаётган уч нафар полициячи 21 ёшли аёлни мажбуран хизмат машинасига ўтқазиб, навбати билан номусига теккан. Кейин эса ҳеч нарса бўлмагандек, аёлни қўйиб юборишган-у, йўлида давом этган. Бироқ 1997 йили туғилган бу аёл дарҳол полициячиларнинг устидан тегишли жойга хабар берди. Полициячиларни Россия ички ишлар вазирлигига қарашли шахсий таркиб хавфсизлик бошқармасининг Екатеринбург бўлими ходимлари қўлга олди. Ушбу факт юзасидан жиноий иш қўзғатилди.\nВазирликнинг расмий вакиласи Ирина Волк уччала полициячи ҳам қўлга олингани, полициядан ҳайдалгани, тез орада жиноий жавобгарликка тортилиши ҳақида маълумот тарқатганди. Қарангки, суд уларни икки ойгина муддатга озодликдан маҳрум этиш ҳақида қарор қабул қилибди. Ички ишлар вазирлигидагиларнинг айтишича, полициячилар номусини булғаган аёл аслида фоҳиша экан.